Naruto: Mengapa ramai kata Haruno Sakura “sampah”? Penjelasan penuh!

Francais popular Naruto oleh Kishimoto Masashi memiliki pelbagai jenis watak, tetapi nampaknya seluruh dunia bersetuju bahawa Haruno Sakura adalah yang paling lemah, paling sampah dan paling teruk di kalangan watak hero.

Walaupun lebih kuat daripada kunoichi lain (juga lebih kuat daripada kebanyakan shinobi lelaki), Sakura tidak pernah dipandang tinggi oleh peminat. Di sini, izinkan saya jelaskan bagaimana dia mendapat reputasi “sampah” daripada peminat, dan bagaimana Sakura berjaya membuktikan dirinya hebat dalam Naruto: Shippuden.

Mengapa ramai benci Sakura?

Masalah Sakura bermula selepas dia mula diperkenalkan. Walaupun Naruto dan Sasuke sibuk mengejar matlamat mereka untuk menjadi hokage/yang terkuat, fokus Sakura hanyalah untuk bercinta dengan Sasuke sambil memandang rendah pada Naruto (kadangkala memandang jijik padanya). Pada saat ini, ramai yang membenci Sakura dan menganggap wataknya hanya berfungsi untuk menyerlahkan kehebatan Naruto, Sasuke dan rakan-rakan genin lain.
Seperti saya kata tadi, sikap buruk dan peranan Sakura yang sangat beban telah menjejaskan populariti watak. Memandangkan penonton boleh berempati dengan Naruto kerana tahu latar belakangnya yang sedih, ramai yang tidak puas hati melihat Sakura sentiasa menjatuhkan Naruto di setiap episod. Ini yang membuatkan peminat membencinya daripada awal cerita lagi.

Apa yang membuatkan keadaan lebih teruk adalah Naruto merupakan shinobi yang jauh lebih cekap sedangkan Sakura sangat lemah dan hanya menggila-gilakan Sasuke daripada mengejar matlamat lebih mulia.
Bagaimana Sakura membuktikan dirinya dalam Naruto: Shippuden

Di penghujung Naruto (sebelum Shippuden), Sakura kini lebih bersikap lembut dengan Naruto sambil merenung tentang kelemahannya. Apabila melihat betapa mudahnya Tsunade dapat menyembuhkan Sasuke daripada Tsukuyomi milik Itachi, dia sedar ini adalah kemahiran yang sesuai dengan dirinya. Jika dia boleh menyembuhkan rakan-rakan, Sakura akhirnya dapat membuang label “beban” dan “tidak guna”.
Selepas tiga tahun di bawah bimbingan Tsunade, Sakura mengalami perubahan yang besar. Keyakinan dan kemahirannya bertambah, malah Tsunade juga mengakui kebolehannya. Pada usia 16 tahun, dia sudah menjadi pembantu kepada Hokage, dan cukup mahir dalam ninjutsu perubatan sehingga dianggap layak oleh Tsunade untuk menjalani misi penting.

Semasa “Kazekage Rescue Mission arc”, Sakura memang menyerlah semasa pertarungannya dengan Sasori (ahli Akatsuki) bersama Nenek Chiyo. Walaupun menghadapi seorang ahli Akatsuki hebat yang mengawal 100 patung sekali gus, Sakura masih berjaya menewaskan musuh tanpa mengalami kecederaan besar.
Tetapi itu bukan saat dia yang paling cemerlang…

Saat Sakura paling mengagumkan adalah semasa Perang Dunia Shinobi ke-4 ketika berperang dengan Bijuu Ekor Sepuluh. Dia berjaya menyeru Katsuyu, lintah dan makhluk seruan Tsunade, lalu menggunakan Katsuya untuk memastikan semua shinobi disembuh secara berterusan. Ini adalah pencapaian yang besar; kerana kuasa dan keberkesanan sembuhan Katsuyu berkait secara langsung dengan kebolehan pemiliknya, tetapi masih ada kos yang perlu ditanggung..
Apabila Tsunade menyembuhkan shinobi Konoha selepas serangan Pain, dia telah koma selama berminggu-minggu. Namun Sakura terbukti lebih kuat dan mampu berjuang hingga ke akhir peperangan, malah melawan Otsutsuki Kaguya.

Satu lagi tanda kehebatan Sakura adalah dia mahir dalam Byakugō no In (Strength of a Hundred Seal), yang sebelum ini hanyalah jurus yang dikuasai oleh Tsunade sahaja. Jutsu ini melibatkan prosedur tiga tahun di mana Sakura harus mengumpulkan chakra di dahinya tanpa henti; ini memerlukan tahap kawalan chakra yang cekap 100%, kerana dia perlu sentiasa fokus untuk mengekalkan output berterusan semasa melakukan aktiviti shinobi lain.
Apakah keistimewaan jutsu ini? Pertama sekali, Byakugō no In meningkatkan kekuatan Sakura kepada tahap luar biasa, sambil menyembuhkan sebarang kecederaan yang dialaminya secara automatik. Sebelum perang tamat, Sakura sejujurnya telah mencapai kekuatan melebihi Tsunade.

Jadi mengapa ramai masih menggelar Sakura sebagai sampah? Itu kerana dia masih dibandingkan dengan Naruto dan Sasuke yang sudah mencapai tahap dewa. Tidak adil lah begitu sedangkan kemahiran mereka pun berasal daripada Ōtsutsuki Hagoromo, lelaki yang mencipta chakra dan juga pencipta dunia shinobi.

Jadi apa pendapat anda? Adakah Sakura itu sebenarnya memang sampah atau tidak? Jom kongsikan pendapat di ruang komen!
Untuk membaca segala liputan kami tentang Naruto, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: animenarutoSakura


Senarai Siri & Filem Adaptasi Live Action Game Terbaik Untuk Korang Tonton!

Selain daripada anime dan manga, game juga menjadi salah satu media yang mendapat adaptasi live action. Kami tahu ramai yang tidak begitu suka live action, tetapi kami ada beberapa siri dan filem live action game yang berbaloi untuk anda tonton. Jadi tanpa membuang masa, jom lihat senarai live action game yang anda semua boleh tonton!

Dungeons & Dragons: Honor Among Thieves

“Seorang pencuri dan sekumpulan pengembara melakukan rompakan epik untuk mendapatkan semula peninggalan yang hilang, tetapi keadaan menjadi kacau bilau apabila mereka bertembung dengan orang yang salah.”

Sonic the Hedgehog 2

“Selepas menetap di Green Hills, Sonic tidak sabar-sabar untuk membuktikan dia mempunyai apa yang diperlukan untuk menjadi wira sejati. Ujiannya datang apabila Dr. Robotnik kembali, kali ini dengan rakan baharu, Knuckles, untuk mencari zamrud yang mempunyai kuasa untuk memusnahkan tamadun. Sonic bekerjasama dengan Tails, dan bersama-sama mereka memulakan perjalanan menjelajah dunia untuk mencari zamrud tersebut sebelum jatuh ke tangan yang salah.”
Detective Pikachu

“Kisahnya bermula apabila Harry Goodman hilang secara misteri, mendorong anak lelakinya Tim yang berusia 21 tahun untuk mengetahui apa yang berlaku. Membantu dalam penyiasatan ialah bekas rakan Pokémon Harry, Detective Pikachu: super-sleuth yang sangat bijak dan comel. Mengetahui bahawa mereka boleh berkomunikasi antara satu sama lain, Tim dan Pikachu bergabung tenaga dalam pengembaraan yang mendebarkan untuk merungkai misteri yang kusut. Mengejar petunjuk bersama-sama melalui jalan-jalan yang diterangi lampu neon di Ryme City, mereka menghadapi pelbagai watak Pokémon dan mendedahkan plot yang mengejutkan yang boleh memusnahkan keharmonian dan mengancam seluruh alam semesta Pokémon.”
The Last of Us

“Selepas pandemik global memusnahkan tamadun, seorang lelaki yang terselamat mengambil alih tanggungjawab atas seorang gadis berusia 14 tahun yang mungkin menjadi harapan terakhir manusia.”
Ace Attorney

“Susulan pembunuhan mentornya, Peguam Pertahanan baru Phoenix Wright mesti mencari kebenaran di sebalik kematiannya, tetapi kes yang tidak dapat diselesaikan dari 15 tahun sebelumnya.”
Detention

“Pada tahun 1962, rasa sepi dan ketegangan meresap dalam masyarakat. Fang, seorang pelajar di Tsuihua Senior High School, jatuh cinta dengan Zhang, seorang guru kaunseling. Bermasalah di sekolah dan rumah, Fang merasakan bahawa Zhang adalah satu-satunya orang yang memahaminya. Mendambakan kebebasan, Zhang membentuk kumpulan belajar bersama rakan sekerja dan pelajarnya, termasuk Yin dan Wei. Membaca buku yang diharamkan membolehkan mereka bebas untuk seketika tetapi pada masa yang sama, mereka meletakkan nyawa mereka dalam bahaya besar.
Pada suatu hari, Zhang menghilang, dan hanya Fang dan Wei yang mengingatinya. Bersama-sama, Fang dan Wei mula mencari guru yang hilang itu tetapi mendapati sekolah itu beransur-ansur berubah dari dunia yang mereka kenali. Kemudian di alam yang dikuasai oleh hantu dan roh, pasangan itu terpaksa menghadapi kebenaran yang menakutkan…”
Forbidden Siren

“Pada tahun 1976 penduduk pulau terpencil Yamajima telah dibunuh beramai-ramai. Tiga puluh tahun kemudian, Yuki Amamoto pergi ke pulau itu bersama bapanya dan adik lelakinya yang mengalami gangguan saraf. Penduduk pulau tidak begitu mesra terhadap mereka. Apabila siren bermula berbunyi, serpihan misteri yang terpisah mula berkumpul untuk mendedahkan kebenaran pembunuhan beramai-ramai 1976 dan akhirnya membongkar rahsia menyeramkan siren”
Mortal Kombat

“Dalam “Mortal Kombat,” pejuang MMA Cole Young, yang terbiasa menerima pukulan demi wang, tidak mengetahui asal-usulnya —atau sebab Maharaja Outworld Shang Tsung telah menghantar pahlawan terbaiknya, Sub-Zero, seorang Cryomancer dunia lain, untuk memburu Cole . Khuatir akan keselamatan keluarganya, Cole pergi mencari Sonya Blade atas arahan Jax, Mejar Pasukan Khas yang mempunyai corak naga yang sama pada Cole.
Tidak lama kemudian, dia mendapati dirinya berada di kuil Lord Raiden, Elder God dan pelindung Earthrealm, yang memberikan tempat perlindungan kepada mereka yang mempunyai tanda itu. Cole berlatih dengan pahlawan berpengalaman Liu Kang, Kung Lao dan Kano, sambil dia bersedia untuk berdiri bersama juara terhebat Bumi menentang musuh Outworld dalam pertempuran untuk alam semesta.
Tetapi adakah Cole cukup kuat untuk membuka kunci arcananya—kuasa besar dari dalam jiwanya—dalam masa untuk menyelamatkan bukan sahaja keluarganya, tetapi untuk menghentikan Outworld untuk selama-lamanya?”

Itu sahaja yang kami boleh kongsikan kepada anda. Adaptasi live action game apa yang anda suka tetapi tiada dalam senarai ini? Boleh kongsikan kepada kami di ruangan komen. Jangan lupa untuk ikuti Gamer Santai untuk mendapatkan liputan menarik mengenai game, anime, filem dan lain-lain.
Jangan lupa untuk ikuti kami di TikTok!
  @gamersantaimy
Tags: Game Live Actionlive action


Informasi Setakat Ini Untuk Dragon Ball Z: Kakarot

Selepas Dragon Ball FighterZ, francais Dragon Ball memiliki reputasi yang sangat tinggi. Dan kelihatan Bandai Namco ingin meneruskan prestasi ini dalam game Dragon Ball Z: Kakarot. Ini bukan game genre figthting semata-mata, tetapi ia membenarkan pemain menjelajah dunia dan memainkan semula kejadian-kejadian dalam hidup Goku (untuk kali yang ke berapa agaknya?)

Tarikh Keluaran Dragon Ball Z: Kakarot

Belum ada tarikh yang diumumkan lagi, tetapi anggaran sekitar musim panas 2020 untuk PC, PlayStation 4 dan Xbox One.
Demo E3 2019

Demo ini telah menunjukkan satu pandangan menyuluruh yang bagus untuk skala dan pertempuran game ini. Pemain kelihatan diberikan kebebasan untuk menjelajah, dengan keupayaan untuk terbang dan kadang kala berjalan. Pertempuran pula kelihatan seperti game Dragon Ball Z sebelum ini, tetapi ianya boleh terjadi dimana sahaja dalam game, bukan ditempat tertentu sahaja.
Apakah Jenis Permainan Dragon Ball Z: Kakarot
Ini adalah game action-RPG tetapi ia juga game fighting. Ketika terbang menjelajah dunia sebagai Goku, ia akan terasa seperti game 3rd person. Ketika bertempur, kamera akan bertukar perspektif dan di luar pertempuran, anda bebas mengembara dan melengkapkan misi sampingan.
Kelainan game ini adalah ia menitik beratkan progression RPG. Kepermainannya adalah selari dengan jalan cerita anime bermakna Goku tidak bermula dengan kebolehannya yang paling kuat.
Siapakah Pembangun Dragon Ball Z: Kakarot?
CyberConnect 2. Ini adalah studio yang terkenal dalam penghasilan game-game fighting anime seperti .hack dan Naruto: Ultimate Ninja. Terutama sekali Naruto, ini adalah game fighting yang sangat seronok dan dijangkakan Kakarot akan mendapat manfaatnya. Dan ini juga studio yang bertanggungjawab untuk Asura’s Wrath.

Jalan Cerita Kakarot Mengikuti Anime Dragon Ball Z
Dan lagi. Jalan cerita anime sudah banyak kali dijadikan sebagai tunjang game Dragon Ball Z. Mungkin kerana kekurangan bahan? Tetapi ini juga akan dihargai oleh peminat-peminatnya. Bersedialah untuk membelasah Raditz, mengumpulkan mutiara naga dan berlawan dengan remaja syaitan Pikor.
Game ini kelihatan seperti open world tetapi sandbox nya tidaklah besar. Setiap kawasan dipagarkan oleh kemajuan jalan cerita; sama seperti kebolehan-kebolehan Goku.
Goku Boleh Memancing
Game sampingan dimana Goku boleh memancing menggunakan ekornya adalah satu penghargaan daripada anime asalnya pada tahun 1980an, dimana Goku melakukan aksi yang sama. Cuma dalam game ini, Goku sudah tidak memiliki ekor, dan dia memakainya semula untuk…memancing.
Sumber: PCGamer
Jangan lupa untuk ikuti kami di TikTok!
  @gamersantaimy
Tags: Dragon Ball Z: KakarotgokuKakarotPlayStation 4Xbox One


Hashira Swordsmen digeruni? Jom kenali 9 ahli Hashira hebat didalam Kimetsu No Yaiba!

Masih ingat sebelum ini kami mengongsikan mengenai Demon Slayer terkuat dalam anime/manga Kimetsu no Yaiba? Ya kali ini kami kembali lagi dan akan mengongsikan mengenai Hashira (Pillars) didalam anime/manga yang kini tengah melonjak naik. Siapa sebenarnya Hashira ini? Hashira adalah 9 swordsmen terkuat dalam Demon Slayer Corps. Mereka adalah organisasi atasan dan merupakan askar elit dengan peranan masing-masing untuk menentang Muzan Kibutsuji.

Kumpulan ini diasaskan oleh Kagaya Ubuyashiki dan kini diteruskan dengan Kiriya Ubuyashiki anak lelaki Kagaya selepas kematianya. Setiap Hashira disumpah dengan ‘Breath Style’ yang dipelajari dari seorang penanam atau dibangunkan melalui latihan ekstrim. Setiap Hashira ditugaskan menjaga kawasan masing-masing dan kerap menjalankan rondaan. Selalunya dalam rondaan itu mereka akan mencari maklumat mengenai ‘Demon’ dikawasan tersebut dan untuk meningkatkan kebolehkuasaan mereka. Terdapat juga tiga lagi bekas ahli Hashira seperti Kanae Kocho ‘Flower Pillar’- ditewaskan, Sakonji Urokodaki ‘Water Pillar’ – diberi tugasnya pada Giyu Tomioka dan Jigoro Kuwajima ‘Thunder Pillar’ ditewaskan.
Jadi tanpa lengahkan masa lagi, ini dia senarai ahli Hashira dalam Demon Slayer Corps;
Giyu Tomioka

Yang lemah tidak mempunyai hak! Mereka tidak dapat membuat pilihan!

Giyu merupakan anak didik kepada Sakonji Urodaki dan mempelajari pelbagai teknik ‘water breathing’ dengan masternya itu. Menggunakan abiliti ini, dia telah membuktikan dirinya sangat kuat dan selesa dengan posisi ‘Water Pillar’. Giyu telah jauh menguasai teknik-teknik ini dan seringkali dia dapat mengalahkan Demon yang dia hadapi. Perwatakanya agak sukar difahami kerana dia berjuang tanpa meluahkan apa-apa dari perasaanya. Tanda Demon Slayernya sangat meningkatkan kekuatan pertempuranya dan mungkin dia akan menjadi salah satu Demon Slayer terkuat dalam sejarah.
Mitsuri Kanroji
Mitsuri merupakan ‘Pillar of Love’ dalam dunia Demon Slayer. Dengan teknik breathingnya yang menarik, dia telah menewaskan banyak musuh hingga kini. Mitsuri berpewatakan lembut dan penyabar dan selalu bersifat positif. Walaupun dengan gelaran cinta beliau, Mitsuri tidak teragak-agak jika erlawan dengan Demon. Dia kini dalam misi memburu suami tetapi setakat ini masih gagal. Dia seorang pejuang khas lebih padat daripada manusia biasa dan apabila dia menggunakan tanda Demon Slayer, kuasa beliau meningkat dengan hebat.
Obanai Iguro

Obanai seorang yang tegas yang mematuhi semua peraturan Demon Slayer Corps dan dia merupakan ‘Serpent Pillars’ (snake pillars). Dia sering perhatika sesiapa yang tidak mengikui peraturan Demon Slayer Corps dan mengkritik terus mereka. Dia sering juga menggalakkan kawan-kawanya untuk memberi yang terbaik untuk menewaskan Demon. Walaupun dengan cara kasarnya, disebaliknya dia prihatin terhadap Mitsuri dan Kagaya. Teknik ‘snake breathing’ Obanai membolehkanya menggunakan selembut tapi ganas seperti ular dan menjadikanya seorang pejuang yang berbahaya.
Sanemi Shinazugawa

Sanemi merupakan abang kepada Genya Shinazugawa dan merupakan ‘Wind Pillar’ untuk Demon Slayer Corps. Dia dikenali sebagai seorang yang bodoh, cepat marah dan agak sukar untuk dilayan. Disebabkan trauma dan kehilangan ahli keluarganya ditangan demon, dia menjadi benci kepada mereka. Sanemi mempunyai jenis darah yang agak istimewa, dan sering juga mengumpan demon yang kuat sebelum menyerangnya. Gabungan wind breathing dan tanda Demon Slayernya menjadikanya antara Hashira yang agak sukar untuk ditewaskan.
Gyomei Himejima

Buat masa kini Gyomei merupakan Hashira terkuat dan telah direkrut mengikut pangkatnya oleh Kagaya Ubuyashiki untuk ‘Stone Pillar’. Untuk sebahagian besar hidupnya, Gyomei hanya seorang orang buta biasa sehingga satu demon menyerangnya di kuil, di mana dia tinggal bersama anak-anak yatim piatu. Demon itu dijemput ke kuil dan membunuh beberapa kanak-kanak yang tinggal di sana. Disebabkan terlalu marah akibat kehilangan tersebut, Gyomei masuk ke dalam serangan dan mendapati dia tersangatlah kuat. Demon paling kuat pun agak ngeri dengan kekuatan Gyomei dengan teknik stone breathingnya! Dengan gabungan tanda Demon Slayer, Gyomei sangat digeruni hampir keseluruhan demon.
Kyojuro Rengoku

Kyojuro merupakan ‘Flame Pillar’ dan masih belum ada peganti selepas kematianya. Sebelum kematianya, dia merupakan salah satu Hashira yang mempunyai potensi tinggi. Kyojuro dibesarkan dengan baik oleh ibu bapanya dan mereka mengajarnya bahawa orang yang kuat harus sentiasa berusaha melindungi orang yang lemah. Dia sentiasa gembira dengan tugasnya dan banyak membantu bila diperlukan. Kekuatannya terletak pada hakikat bahawa dia secara ekstensif mengamalkan teknik breathingya menggilapnya menjadi senjata yang mematikan.
Tengen Uzui

Tengen merupakan bekas ‘Sound Pillar’ setelah bersara dari tugas rasmi apabila mengalami kecederaan berat dalam pertempuran melawan anggota Upper Demon. Wataknya agak menonjol dan sentiasa ada benda yang menarik darinya. Pangkatnya sebagai bekas pillar membuat ramai tertanya dengan kekuatanya, tetapi kemahiran kepimpinanya juga merupakan aset yang besar darinya selama bertahun-tahun aktif. Walaupun kini dia bersara dan berkhawin dengan beberapa wanita berbeza, dia masih berusaha keras untuk membantu Demon Slayer dalam misi mereka. Teknik sound breathing dia menjadikan demon kuat gentar.
Muichiro Tokito

Muchiro Tokito adalah bekas ‘Mist Pillar’ dalam Demon Slayer Corps. Banyak kali digunakan oleh Demon Slayer Corps dan bergantung sepenuhnya pada logik untuk menyelesaikan misinya. Dia juga sangat percaya emosi tidak seharusnya memainkan peranan ketika proses Demon Slaying. Disebalik pemikiran logiknya, adang-kadang dia akan buntu dari pemikiranya. Muichiro cukup kuat dan senang menewaskan ‘Upper Moon’ ketika menggunakan tanda Demon Slayernya.
Shinobu Kocho

Shinobu adalah bekas ‘Insect Pillars’ Demon Slayer Corps dan merupakan adik perempuan Kanae Kucho. Shinobu tidak seperti Demon Slayers yang lain, kekurangan kekuatan fizikalnya bermakna dia tidak dapat memenggal kepala ketua demon untuk menewaskan mereka. Untuk mengimbangi ini, dia membangunkan gaya pertempuran yang bergantung pada menindik dan menyetir. Dia menggunakan ini untuk menyuntik pelbagai jenis racun ke dalam musuh-musuhnya, dengan mereka sering mati dalam kekeliruan. Beliau juga mempunyai pengetahuan perubatan yang luar biasa di kepalanya yang sangat berguna kepada ahli lain.
Abiliti Hashira tersangatlah kuat dan anda boleh tahu mengenainya dibawah ini;

Demon Slayer Marks (Tanda Demon Slayer)- Pillar sahaja adalah Demon Slayers diketahui (kecuali Tanjiro Kamado) yang mampu memaparkan tanda ini ketika mereka sedang berjuang menentang Demon. Semua Pillar yang hidup telah berhasil memancarkan tanda-tanda ini yang dikatakan dapat meningkatkan kebolehan fizikal dan taktikal seseorang.
Full Focus Breathes -Kemahiran taktikal yang menetapkan Pillar selain Demon Slayers biasa. Pillars, termasuk juga Kanao Tsuyuri, Tanjiro, Zenitsu Agatsuma dan Inosuke Hashibira menggunakan kaedah breathing ini untuk menghasilkan bekalan oksigen dalam darah mereka dan menguatkan otot mereka. Ia memberi mereka kuasa dan stamina yang diperlukan untuk memerangi Demon tanpa mengubah bentuk fizikal mereka.

Jadi setelah mengenali Hashira-hashira yang hebat ini, mana satu kegemaran anda dan bagi pendapat anda tersendiri yang mana satu paling kuat diantara kesembilan Hashira tersebut diatas? Okay hingga lain kali kami akan mengongsikan lebih banyak lagi mengenai anime/manga kegemaran ramai Kimetsu no Yaiba ini ok!
Jangan lupa untuk ikuti kami di TikTok!
  @gamersantaimy
Tags: Demon SlayerDemon Slayer HashiraDemon Slayer: Kimetsu no YaibaKimetsu No YaibaPillar Demon Slayer


Overwatch League Mendedahkan format Postseason dan Grand Final tahun 2020

Overwatch League hari ini mengumumkan format untuk postseason dan Grand Final 2020. Kesemua 20 pasukan berpeluang untuk layak ke musim postseason selepas ini. Pertandingan akan diadakan secara dalam talian dan sekali lagi akan dibahagi dua bahagian, dengan 13 pasukan bermain di Amerika Utara, dan tujuh di Asia. Pengagihan akan ditentukan oleh kedudukan musim biasa dan persembahan pasukan dalam tiga kejohanan: May Melee, Summer Showdown dan Countdown Cup.

Perlawanan Postseason akan bermula 3 September ini dengan perlawanan single-elimination play-in antara seed terendah di bracket Amerika Utara dan Asia. Perlawanan penyingkiran berganda akan dimulakan pada hujung minggu pada 5 September antara pasukan yang memenangi perlawanan play-in mereka. Baki pasukan selebihnya akan bersaing dengan pasukan yang lebih tinggi dalam kejohanan penyingkiran berganda di Amerika Utara dan Asia pada minggu berikutnya. Gelaran juara pemenang dan kalah di setiap wilayah akan mara ke kejohanan empat Grand Final akhir.

1 of  5

-
+

Empat pasukan terakhir akan bertanding dalam bracket double-elimination, dengan dua pasukan mara ke Grand Final untuk bersaing untuk kejuaraan liga. Untuk membolehkan keempat-empat pasukan bersaing di pelayan yang sama, kedua pasukan Amerika Utara akan pergi ke Asia. Sebelum keempat-empat finalis berhadapan, pasukan Overwatch League akan mengambil cuti beberapa minggu untuk keperluan kesihatan dan keselamatan dan mengambil kira logistik perjalanan.

Untuk maklumat lebih lanjut mengenai postseason Overwatch League 2020, jangan lupa layari laman web rasmi Overwatch League. Overwatch League kembali beraksi pada hari Jumaat ini dengan bermulanya Countdown Cup. Untuk jadual penuh perlawanan, lawati overwatchleague.com/schedule.
Ikuti semua berita dan kandungan Overwatch League terbaru di laman web Overwatch League, serta di Twitter, Facebook, Instagram, dan YouTube. Langgan buletin Overwatch League  untuk menerima kemas kini terbaru dari liga.
 Muat turun disini!!

Overwatch
Nintendo Switch, Microsoft Windows, PlayStation 4, Xbox One
Overwatch ialah sebuah team-based multiplayer first-person shooter yang dibangunkan dan diterbitkan oleh Blizzard Entertainment. Digambarkan sebagai "hero shooter," Overwatch membahagikan pemain kepada dua pasukan, dengan lebih daripada 30 watak untuk dipilih.

Jangan lupa untuk ikuti kami di TikTok!
  @gamersantaimy
Tags: BlizzardCountdown Cup.May MeleeOverwatchOverwatch LeagueSummer Showdown


Genshin Impact 2.6: Kamisato Ayato hadir bersama The Chasm!

Alang-alang kemas kini Genshin Impact versi 2.6 hampir tiba, mari kami berikan maklumat ringkas mengenainya. Kami tahu ramai yang ternanti-nanti untuk mendapatkan watak baru, lebih-lebih lagi The Chasm yang sering dibualkan dalam kalangan pemain. Jadi, jom kita lihat apa yang menanti anda dalam kemas kini baru ini!

Kawasan baru – The Chasm

The Chasm akan tersedia di Liyue. Untuk sekian lama, The Chasm merupakan sumber utama biji Liyue, terutamanya untuk barangan porcelain yang terkenal. Melihat pada kawasan itu, tanah di kawasan itu kelihatan berwarna violet-merah. Baru-baru ini, The Chasm telah ditutup kerana beberapa peristiwa misteri yang berlaku. Anda sebagai Traveller akan menyertai pasukan pakar dari pelbagai latar belakang untuk menerokai kawasan bawah tanah itu.

Selain hilichurl, Treasure Hoarder, dan Fatui yang telah menyelinap masuk, anda juga akan menghadapi bos baru, Ruin Serpent, serta musuh dari Abyss. Lumenstone Adjuvant ialah alat yang berguna untuk menerangi laluan anda. Menaik taraf alat ini akan membantu anda dalam penerokaan dan juga memberikan anda banyak ganjaran, termasuk Senjata 4 bintang Billet dan kad nama serba baru.

Jika anda berjaya sampai ke dasar The Chasm, anda akan bertemu semula dengan Dainsleif yang di antara runtuhan dan peninggalan purba. Anda akan mengetahui lebih lanjut mengenai Traveller dan rahsia Khaenri’ah  semasa quest Archon baru “Requiem of the Echoing Depths.”
Watak baru – Kamisato Ayato

Kamisato AyatoVision: HydroSenjata: PedangKetua Yashiro Commission untuk Klan Kamisato  yang muda tetapi berprestasi tinggi. Seorang yang berbudaya dan sopan.
Acara baru

Genshin Impact Versi 2.6 akan menampilkan “Hues of the Violet Garden,” acara bermusim pertama yang meraikan perayaan Inazuma! Dianjurkan oleh Yashiro Commission dan Yae Miko, Magnificent Irodori Festival ialah acara kebudayaan untuk memperingati sekumpulan lima penyair berbakat dari Inazuma purba bernama “The Five Kasen.” Festival Irodori tahun ini menjemput bukan sahaja bakat tempatan tetapi juga minda kreatif dari Mondstadt dan Liyue. Venti, Xingqiu, dan ramai lagi akan melawat semasa perayaan.

Semasa festival berlangsung, empat mod gameplay akan dibuka dalam urutan: “The Moon and Stars Inscribe,” “Theater Mechanicus,” “Clash of Lone Blades” dan “The Floral Courtyard.”
Kalau anda inginkan maklumat yang lebih terperinci, boleh lawat ke laman rasmi Genshin Impact. Untuk mendapatkan liputan lain daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Genshin ImpactGenshin Impact 2.6Kamisato AyatoThe Chasm


Netflix bakal hasilkan anime Onimusha, berdasarkan game popular oleh CAPCOM

Acara Netflix Tudum Japan hari ini mendedahkan bahawa francais game Onimusha oleh CAPCOM mendapat adaptasi anime yang akan disiarkan di platform Netflix.

Pengarah terkenal Takashi Miike (terlibat dalam filem aksi langsung Ichi the Killer, Blade of the Immortal, Crows Zero, JoJo’s Bizarre Adventure: Diamond Is Unbreakable, Terraformars) akan berkhidmat sebagai ketua pengarah siri di Sublimation manakala Shin’ya Sugai (Dragon’s Dogma, Shikizakura) akan mengarahkan siri ini.

Siri ini akan menggunakan mendiang pelakon prolifik Toshirō Mifune (Rashomon, Seven Samurai) sebagai model untuk watak utama Miyamoto Musashi.

CAPCOM memperkenalkan siri permainan aksi survival era Sengoku, “Onimusha”, pada tahun 2001 di mana ia menceritakan semula kisah dari era Sengoku tetapi dengan unsur ghaib/supernatural. Game terbaharu dalam siri ini, iaitu Onimusha: Warlords (remaster untuk game pertama), dikeluarkan pada Januari 2019.
Sebelum ini, francais permainan juga telah mengilhamkan filem CG “Onimusha: Dawn of Dreams” pada tahun 2006. Filem ini menyusun rakaman animasi CG daripada game Onimusha: Dawn of Dreams di PlayStation 2 dan juga menambahkan adegan animasi tambahan.
Berikut adalah rumusan daripada Netflix bagi siri anime Onimusha:
“Permulaan zaman Edo, Musashi bukan lagi seorang lelaki muda. Dia memulakan perjalanan dengan Oni Gauntlet legenda untuk mengalahkan Genma. Watak CGI 3D dan latar belakang lukisan tangan mencipta visual yang luar biasa. Onimusha diberikan kehidupan baharu menggunakan teknologi animasi moden.”

Sumber – Netflix Tudum Japan
Jangan lupa untuk ikuti kami di TikTok!
  @gamersantaimy
Tags: animenetflixonimusha


Ujian alfa teknikal Diablo II: Resurrected dibuka bermula 9 April ini!

Diablo II: Resurrected dilaporkan akan membuat ujian alfa teknikal oleh Blizzard pada minggu ini. Ujian ini untuk pemain PC bermula Jumaat, 9 April jam 10 malam sehingga Isnin, 13 April jam 1 pagi bagi para pemain menguji Diablo. Maklumat mengenai alfa teknikal serta kandungan yang dimainkan akan diberi semasa ujian berlangsung.

Semasa alfa teknikal berlangsung, pemain akan mempunyai tiga daripada tujuh kelas permainan yang boleh dipilih. Amazon, Barbarian dan Sorceress adalah tiga kelas yang boleh dipilih untuk ujian ini, setiap darinya mempunyai gaya permainan yang berbeza. Bagi kelas Assassin, Necromancer, Druid dan Paladin pula akan dimainkan dalam ujian akan datang dari Blizzard. Selain itu, Act I dan Act II sahaja yang akan dimainkan dalam ujian alfa teknikal ini. Seperti rancangan kelas, Blizzard menyatakan mereka hanya memfokuskan ujian ini di dua Act pertama permainan.

Let the claws of the demons drag you back in. The #DiabloII: Resurrected Technical Alpha starts 4/8.
💀 https://t.co/IhtHlcH4iB pic.twitter.com/efD0ywQcL4
— Diablo (@Diablo) April 6, 2021

Tambahan pula, ujian alfa teknikal ini hanya diberikan untuk yang terpilih sahaja. Blizzard akan memilih pemain secara rawak dan akan menghantar arahan kepada yang terpilih untuk ujian ini. Namun jangan bersedih jika anda tidak terpilih, kerana Blizzard akan memberi peluang untuk ujian yang akan datang.
Perlu diingatkan ujian ini terhad kepada mod single player sahaja, jadi anda tidak akan dapat bekerjasama dengan rakan dari mana-mana kelas lain. Permainan penuh untuk Diablo II: Resurrected ini akan menyokong multiplayer, tetapi tidak semasa ujian ini berlangsung. Mod multiplayer hanya akan dijalankan pada ujian yang akan datang.
Diablo II: Resurrected masih belum diumumkan lagi tarikh pelancaran rasminya, namun Blizzard menyatakan ianya akan dilancarkan pada tahun ini. Untuk mengetahui lebih lanjut mengenai permainan ini, anda boleh menekan pautan untuk membaca berita dan ulasan kami.
 Lihat di sini

Diablo II: ResurrectedPublisher: Blizzard EntertainmentDeveloper: Vicarious VisionsRelease Date TBCMicrosoft Windows, PlayStation 4, PlayStation 5, Xbox One, Xbox Series X|S
Diablo II: Resurrected adalah remaster untuk permainan Diablo II asli. Ia akan dilancarkan di platform Nintendo Switch, PlayStation 4, PlayStation 5, Windows, Xbox One, dan Xbox Series X dan Series S pada tahun 2021.

Jangan lupa untuk ikuti kami di TikTok!
  @gamersantaimy
Tags: Alpha TechnicalBlizzardDiablo II: ResurrectedPC


Review Elden Ring – Masih seronok walaupun kena bantai

Studio FromSoftware memang sangat terkenal kerana mencipta genre ‘Soulsborne’ (tahap kesukaran yang sangat tinggi) yang tampil dalam game seperti Dark Souls, Bloodborne dan Sekiro. Kini, mereka datang dengan game baru iaitu Elden Ring. Saya diberi peluang oleh Bandai Namco Entertainment untuk review tentang Elden Ring sebelum pelancaran rasminya pada 25 Februari 2022, jadi selepas empat – lima hari mencuba, rasanya saya lebih memahami dan boleh jelaskan sedikit tentang apa yang membuatkan game ini unik.

Secara kasar, Elden Ring adalah ciptaan yang unik dari FromSoftware kerana ia berlangsung dalam sistem open world yang luas. Ini merupakan perubahan yang besar oleh studio tersebut kerana sebelum ini mereka suka memfokuskan pada kawasan atau bangunan sempit untuk menambahkan lagi cabaran. Tetapi jangan risau wahai peminat Souls. Memang betul Elden Ring membawa beberapa elemen baru kepada genre, tetapi ia bukanlah perubahan yang radikal.

Jadi mari kita mulakan review Elden Ring ini!
Macam sama tapi sebenarnya baru

Saya bukanlah peminat tegar kepada genre Souls tetapi masih ada banyak pengalaman kerana pernah mencuba Dark Souls, Bloodborne, Sekiro, Nioh dan lain-lain. Bermain di PS5, saya dapat melihat bahawa watak dan reka bentuk dunia masih mempunyai gaya ikonik dari siri Dark Souls. Walaupun begitu, ia mula menunjukkan identiti tersendiri semasa kita meneroka dunia luar yang lebih berwarna-warni dan ‘luas’. Pertama kali keluar dari dungeon, saya dapat melihat dunia Elden Ring yang boleh disamakan dengan game dengan latar belakang “medieval fantasy”. Grafik tidak perlu kata, memang cantik di mana kita boleh melihat butiran paling kecil di bangunan, pokok, bangunan dan sebagainya. Mungkin sebab suasana tidak suram seperti game lama, saya terasa seperti grafik pun makin cantik.

Memandangkan ini adalah game dalam genre Soulsborne, saya daripada awal sudah bersiap sedia untuk menghadapi pelbagai cabaran serta belajar segala mekanik rumit untuk survive dalam game. Cuma, itu tidak perlu, kerana Elden Ring menghabiskan bahagian pertama untuk mengajar kita tentang mekanik-mekanik asas. Terdapat bahagian tutorial untuk mereka yang kurang confident dan pertarungan pertama juga direka khas untuk mengajar kita tentang sistem pertempuran sebelum kita dilepaskan ke dunia luar.
Jadi mengapa saya terlalu risau pada awal-awal? Ini kerana Dark Souls dan kaum kerabat sebenarnya kurang menjelaskan tentang mekanik-mekanik penting. Sebaliknya, ia terpulang kepada kita untuk belajar keseluruhan fungsi sistem semasa bermain. Ini pula sangat berbeza dengan Elden Ring di mana kita boleh belajar tentang cara-cara menyerang, cara untuk counter attack, crafting, dan lain-lain mengikut tempo sendiri. Bukan itu sahaja, tutorial ini juga memberi info lengkap dan tidak menyembunyikan apa-apa maklumat penting.

Saya pun jenis yang suka belajar diri sendiri tanpa bantuan tutorial tetapi harus mengaku bahawa beberapa mekanik dalam Dark Souls terlalu susah untuk faham kadangkala. Masa inilah sistem tutorial dapat berfungsi. Bagi Elden Ring, ia mencapai keseimbangan yang bagus antara “mengajar pemain” dan “membiar pemain jelajah dengan sendiri.” Korang boleh sahaja terus bermain tanpa lihat tutorial, tetapi andai kata lupa atau tidak faham, terdapat banyak panduan yang disediakan.
Sistem open-world di mana stealth lebih berguna

Dunia Elden Ring mungkin nampak kecil berbanding game open-world lain tetapi ia masih seronok untuk teroka. Apabila membuka peta, korang dapat lihat bahawa sebahagian besar daripada dunia diselubungi dengan kabus. Dengan meneroka dunia, peta ini akan kemudian diisi. Walaupun ini bukan game pertama yang menggunakan mekanik tersebut, saya sebenarnya suka ciri ini di Elden Ring kerana mencari lokasi-lokasi penting di peta selalunya menarik.

Selalunya, lokasi seperti ini dipanggil sebagai  “point of interest* dan memang penuh dengan rahsia menarik. Bukan sekadar lokasi untuk mengumpul sumber atau item, kita boleh melawat tapak runtuhan untuk harta karun, mungkin seekor mini-boss sedang tersembunyi, menemui laluan rahsia, jumpa item yang betul-betul ada faedah dan sebagainya. Berbeza dengan game open world lain, ia selalunya kata “point of interest” tapi apabila sampai -“oh, tapak cari material rupanya”.
Satu lagi fakta yang korang mungkin tidak tahu ialah Elden Ring merupakan peta terbesar dalam francais Souls dari segi luas persegi, di mana setiap inci dari paras laut hingga ke puncak istana dipenuhi dengan tempat untuk diterokai.
Memandangkan game ini luas, kita memerlukan sejenis kenderaan untuk memudahkan perjalanan. Dengan itu, Elden Ring memperkenalkan “mount system” di mana kita boleh menunggang kuda astral. Ini juga adalah perubahan baru oleh From Software dan menggandakan lagi keseronokan semasa menjelajah dunia. Pertama, ia memudahkan eksplorasi, membolehkan kita melarikan diri dari musuh menjengkelkan, boleh digunakan untuk serang, dan paling penting sekali, ia stailo habis!

Satu lagi aspek baru dalam Elden Ring ialah sistem stealth yang kini lebih penting dan praktikal untuk digunakan berbanding game Soulsborne lama. Dengan menekan butang L3 (saya main dengan PS5), kita akan serta merta merangkak ala-ala ninja yang membolehkan kita bersembunyi di sebalik tumbuh-tumbuhan panjang atau objek lain. Unsur stealth terbukti sangat berguna kerana, walaupun berada di kawasan dengan musuh paling lemah, mereka masih susah untuk dibunuh atau mengelak jika berkumpul secara beramai-ramai, jadi solusinya adalah untuk berambus secara senyap.
Sistem pertempuran yang lebih fleksibel

Seperti biasa, pergerakan yang berhati-hati dan serangan tepat adalah prinsip utama. Dalam mana-mana game Soulsborne, mereka mempunyai animasi pertarungan yang agak panjang lantas bermaksud “timing” kita semasa menyerang, counter dan mengelak harus sempurna 100% untuk mengalahkan musuh. Bagi pendapat saya, pertempuran  Elden Ring terasa lebih perlahan berbanding Dark Souls 3 dan Bloodborne, tetapi tidaklah selambat Demon’s Souls. Itu tidak bermakna ia membosankan – setiap boss mempunyai mekanik unik yang membuatkan pertarungan lebih sukar seperti “delayed attack” dan “mix-up” (kombo berbeza yang bermula seperti biasa tetapi berakhir dengan serangan berbeza) untuk menghasilkan pengalaman yang berbeza.

Sekarang saya nak jelaskan tentang empat perubahan besar pada mekanik dan sistem pertempuran yang semua patut tahu.
Salah satu tambahan kegemaran saya pada Elden Ring ialah counter attack atau nama rasminya, Guard Counter. Jika anda berjaya block satu serangan, sama ada dengan perisai atau senjata lain, kita boleh menekan R2 untuk segera melancarkan serangan balas yang kuat. Damage yang dilakukan pun sama kuat seperti heavy attack, cuma kita tidak perlu menunggu animasi yang lama untuk melancarkan serangan.Kedua adalah Powerstancing. Ini ialah mekanik daripada Dark Souls 2 yang mereka bawa semula untuk Elden Ring. Secara ringkas, jika kita memakai dua jenis senjata yang sama, kombo yang dilakukan adalah sepenuhnya baru. Powerstancing diaktifkan secara automatik selagi kita memakai dua jenis senjata yang sama. Mekanik Ashes of War pula membenarkan kita untuk melengkapi abiliti istimewa pada senjata, sama seperti mekanik Weapon Arts daripada Dark Souls 3. Abiliti ini boleh ditukar di Sites of Grace (lebih kurang seperti bonfire), dan menambahkan serangan baharu ke senjata yang anda gunakan.Spirit Ashes merupakan sistem “summoning” di mana kita menyeru roh-roh dari musuh yang tertewas yang kemudian boleh membantu kita dalam pertempuran. Sprit Ashes juga sangat bagus dalam pertarungan boss, bukan kerana boleh menghasilkan damage, tetapi kerana mereka boleh mengalih perhatian bos lantas memberi kita peluang untuk menyerang.

Seterusnya, Elden Ring menggalakkan kita untuk mencuba taktik baru melalui crafting atau Spirit Summon dan menukar senjata dengan bebas. Kepada mereka yang hanya lekat pada satu build kerana malas mencari sumber, dunia Elden Ring penuh dengan material yang boleh saya gunakan untuk membuat anak panah, perangkap dan lain-lain, jadi saya tidak pernah merasa perlu kekal dengan hanya satu build dari awal hingga hujung permainan. Dari magic, ke melee, ke long range; semua kita boleh cuba tanpa masalah.

Pendekatan ini akan membantu pemain baru dan juga pemain veteran, yang sebelum ini tidak mempunyai kebebasan untuk meneroka sepenuhnya kesemua build dan taktik yang disediakan dalam game Soulsborne.
Sistem makin senang, musuh pun makin senang?

Saya rasa soalan ini kerap muncul untuk mana mana peminat Souls. Adakah Elden Ring layak digelar sebagai game Souls yang paling susah? Bagi saya, jawapannya adalah tidak. Ada yang lebih susah, tetapi sudah pasti, cabaran mesti ada. Apa yang membuatkan Elden Ring lebih mudah adalah terdapat banyak alatan yang membantu kita. Sebagai contoh, Stakes of Marika berfungsi sebagai checkpoint dan andai kata kita mati, sekurang-kurangnya kita tidak perlu respawn di Site of Grace yang lokasinya memang jauh ya amat. Sebaliknya, kita akan hidup semula di kawasan yang lebih dekat berhampiran boss.
Walaupun saya kata lebih mudah, hakikatnya; ini masih adalah game bergenre Soulsborne. Mudah macam mana pun, kita tetap akan mati banyak kali dalam Elden Ring. Di kawasan pertama, saya terjumpa kem penuh dengan musuh yang sedang menjaga harta karun. Saya perlu cuba sebanyak 7 HINGGA 8 KALI untuk membunuh mereka semua dan ini pun memerlukan kesabaran yang tinggi, banyak gameplay stealth, dan sedikit aksi counter attack yang tepat.

Bagi pertarungan boss, semuanya berlipat kali ganda lebih susah. Dalam review ini, saya tidak akan cerita banyak tentang boss Elden Ring kerana tidak ingin spoiler tentang gameplay mereka tetapi izinkan saya menjelaskan sedikit tentang anak-anaknya. Saya pernah menghadapi sekumpulan gergasi di atas sebuah bukit. Bukan itu sahaja, mereka siap disokong oleh pasukan pemanah dan anjing ala-ala iblis. Bayangkan betapa susahnya untuk mengelak hujan anak panah dan serangan gergasi sambil dikejar oleh anjing gila. Selain itu, kita seorang jenis musuh ksatria yang menunggang kuda. Jarak serangannya memang jauh tetapi apa yang menakutkan adalah dia boleh mengejar kita dengan laju. Pendek cerita, semuanya susah!
Pendapat

Berdasarkan pengalaman saya dalam review ini, saya berani jamin bahawa Elden Ring adalah game terbaik daripada FromSoftware buat masa. Walaupun mengekalkan gameplay yang sama, ia mengambil formula “yang lebih bebas” dengan memperkenalkan banyak mekanik baru seperti stealth, customization yang lebih fleksibel, checkpoint dekat dan lain-lain.
Awalnya, kita akan bermula dalam cara yang sama seperti mana-mana game Soulsborne, tetapi ia cepat beralih ke bentuk bebas untuk pemain meneroka, berlawan dan mengalami jalan cerita mengikut tempo sendiri. Sepanjang masa bermain, saya sangat kagum dengan pendekatan Elden Ring yang sangat “beginner-friendly”, dan cara mereka mempersembahkan genre open world dalam cara sendiri.
Secara keseluruhan, Elden Ring berjaya mengekalkan intipati Soulsborne tetapi dengan sedikit penambahan baru, FromSoftware kini menyediakan pengalaman gaming yang lancar, tidak menjengkelkan, dan lebih seronok untuk dinikmati oleh semua pemain, tidak kira baru atau lama.

Maka, tamatlah review saya untuk Elden Ring. Bagi mereka yang berminat, game ini akan dilancarkan pada 25 Februari 2022 untuk PC, PS4, PS5, Xbox One dan Xbox Series.
Jangan lupa untuk ikuti kami di TikTok!
  @gamersantaimy
The Review

                    Elden Ring

9.5
Score

PROS
 Peralihan ke sistem open world dilakukan dengan bagus dan terasa natural Pertarungan bos yang direka dengan baik dan kreatif Masih rasa puas hati walaupun mati

CONS
 Masih susah dan bukan untuk mereka yang panas baran

Review Breakdown

Secara keseluruhan, Elden Ring berjaya mengekalkan intipati Soulsborne tetapi dengan sedikit penambahan baru, FromSoftware kini menyediakan pengalaman gaming yang lancar, tidak menjengkelkan, dan lebih seronok untuk dinikmati oleh semua pemain, tidak kira baru atau lama.
0

Tags: Elden Ringfrom softwarereviewSoulsborne


vivo V21 5G dan juga eksklusif produk vivo dalam kolaborasi bersama jenama fesyen Malaysia didedahkan!

Hari ini, vivo Malaysia melancarkan Edisi Eksklusif V21 5G di Malaysia, varian 5G untuk telefon pintar siri V vivo yang sudah lama, yang mempunyai sejarah panjang untuk menyediakan peranti berfokus pada kamera kepada pengguna dengan harga yang kompetitif.

Vivo V21 5G Edisi Eksklusif tidak hanya menawarkan teknologi 5G terkemuka dan gaya canggih, tetapi juga kemampuan penglihatan super malam pandangan depan yang luar biasa – ciri utama dalam industri. Dengan fungsi penyuntingan video anti-goncangan OIS + EIS depan dan belakang dan pelbagai ciri rumah pintar, V21 5G Edisi Eksklusif telah menjadi salah satu telefon bimbit yang paling menjimatkan dan berharga pada era 5G.

“Dengan kemajuan negara ke arah pengembangan 5G dan mengambil langkah menuju menjadi negara berkemampuan 5G, vivo, menjadi pelopor teknologi 5G, berkomitmen untuk memberikan pengalaman mudah alih terbaik kepada pengguna dan menawarkan produk yang memenuhi keperluan pengguna yang berbeza. Dengan memanfaatkan inovasi vivo dalam 5G, pengguna dapat memanfaatkan telefon pintar tahan masa depan, bersama dengan ciri-ciri hebat lain, semuanya dilengkapi dengan reka bentuk yang sangat tipis dan canggih, ”kata Mike Xu, Ketua Pegawai Eksekutif vivo Malaysia.

Ia memberikan peningkatan prestasi sementara untuk telefon pintar vivo, bersamaan dengan 11GB RAM. Tambahan ini berguna untuk pengguna tegar termasuk para “mobile gamer” dan editor video mudah alih yang menjalankan beberapa aplikasi intensif pada masa yang sama. Berikut adalah spesifikasi penuh vivo V21 5G;

Spesifikasi V21 5G

Warna Pilihan
Sunset Dazzle
Dusk Blue

Badan
Dimensions: 159.68×73.90×7.29mm（Dusk Blue） 159.68×73.90×7.39mm (Sunset Dazzle )
Weight: 176g（Dusk Blue）
177g (Sunset Dazzle)
*Actual dimensions and weight may differ due to variations in processes, measurement method, material supplies and production batches.

Harga
RM1,899

Processor
MTK Dimensity 800U

RAM
8GB *Actual available RAMis less due to the storage of operating system and pre-installed apps.

Storage
256GB *Actual available ROM is less due to the storage of operating system and pre-installed apps.

Battery
4000 mAh (typical value)

Fast Charging
33W (11V/3A)

Operating System
Funtouch OS 11.1

Screen
6.44-inch *Measured diagonally, the screen size 6.44 inch in the full rectangle. Actual display area is slightly smaller.

Resolution
2404×1080 (FHD+)

Type
AMOLED

Touch Screen
Capacitive multi-touch

Kamera
Front 44MP OIS AF / Rear 64MP OIS AF+ 8MP (wide-angle) +2MP (macro)
Aperture
Front: f/2.0
Rear: f/1.79 + f/2.2 (wide-angle) + f/2.4 (macro)
Flash: Rear flashlight
Scene Modes: Front: OIS, Autofocus, Night, AI Night Portrait, Eye Autofocus, 4K Video, Ultra Stable Video, Light Filters, Kid Face Beauty, Beauty Mark Retention, Head Slimming, Double Exposure, Video Face Beauty, Dual-View Video
Rear: OIS, 4K Video, Eye Autofocus, Night, Ultra-Wide Night, Ultra Stable Video, Super Macro, Bokeh Portrait, Multi-Style Portrait

COMMS
WLAN: Wi-Fi 802.11 a/b/g/n/ac, dual-band, Wi-Fi Direct, hotspot Bluetooth5.1, A2DP, LEGPSYes, with A-GPS, GLONASS, GALILEO, BDS NFC USB Type-C 2.0, USB On-The-Go

Dalam Kotak
V21 5G
Headset
Documentation
Type C to USB Cable
USB Power Adapter
Earphone Jack Adapter
SIM Eject Tool
Phone Case
Protective Film (applied)

Kolaborasi bersama jenama fesyen Malaysia

1 of  4

-
+

vivo tidak lekang untuk memberikan sesuatu yang istimewa kepada peminat mereka. Kali ini dalam kolaborasi adalah beberapa jenama fesyen tempatan yang sememangnya unik termasuk dengan beg, pakaian, topi dan pelbagai lagi. Kolaborasi tersebut termasuk bersama: Cassey Gan, Neonate, Kit Woo dan Eversince.
“Siri vivo V21 adalah paradigma baru untuk telefon pintar, menjadikan telefon pintar bukan sekadar peranti, tetapi ekspresi gaya dan juga gaya hidup seseorang. Memandangkan permintaan yang semakin meningkat untuk produk yang ramping dan hebat untuk melengkapkan gaya hidup pengguna yang berbeza-beza, dalam perjalanan, kami di vivo ingin berhubung dengan pengguna yang menikmati perkara-perkara indah dalam hidup melalui reka bentuk ramping, ringan, bergaya dan unik dari siri V21 palet warna. Kami berbesar hati dapat bekerjasama dengan pereka tempatan berbakat yang dapat meniru visi pereka kami untuk siri V21 dengan tepat melalui koleksi jenama bersama eksklusif ini, ”kata Xu.

Edisi Eksklusif V21 5G dilengkapi dengan kamera belakang 64MP OIS yang terkemuka di industri, yang dengan mudah mengendalikan fotografi kompleks atau makro, sementara fungsi resolusi tinggi memungkinkan lebih banyak ruang untuk memotong dan menyusun semula gambar semasa pasca pengeluaran.
Dalam keadaan cahaya redup, Edisi Eksklusif V21 5G dapat mengatasi gegaran dan menangkap selfie berkualiti tinggi walaupun dalam keadaan redup berkat ciri selfie 44MP OIS Superior Nighttime. Ini juga menandakan yang pertama di industri di V21, untuk telefon pintar yang menampilkan fungsi Dual Selfie Spotlight dan Screen Spotlight dalam satu peranti. Sorotan Dual Selfie unik dari kamera depan direkayasa untuk meningkatkan selfie yang diambil dalam cahaya rendah.
Sementara itu, teknologi ISOCELL Plus 2G yang terkemuka di industri mendorong had kepekaan cahaya, dan selfie pada waktu malam akan melihat peningkatan kualiti melalui algoritma AI Night Portrait V21 yang memberikan kebebasan kepada pengguna untuk terus berada di pusat perhatian sepanjang malam.
Dikuasakan oleh pemproses Antutu Mark MTK Dimensity 800U yang tinggi, telefon pintar varian 5G juga dilengkapi dengan koleksi ciri rumah pintar seperti Jovi Home dan aplikasi kesejahteraan yang direka untuk meningkatkan semua aspek gaya hidup pintar pengguna.

Selain teknologi RAM Lanjutan 8 + 3GB yang memberikan kebebasan ekstra kepada pengguna untuk menjalankan lebih banyak aplikasi pada kelajuan yang lebih cepat, V21 5G Edisi Eksklusif juga dilengkapi dengan ROM 256GB, menawarkan ruang penyimpanan yang lebih besar untuk menyimpan lebih banyak aplikasi dan layak untuk gambar selfie .
Inti besar 2.4GHz membolehkan kelajuan permulaan aplikasi yang lebih cepat, dengan kadar penyegaran yang tinggi untuk kejelasan pergerakan dan pengalaman permainan yang dipertingkatkan. Dihiasi dengan bateri 4000mAh (TYP), teknologi 33W FlashCharge membolehkan pengguna mengaktifkan kuasa dalam masa yang singkat dan terus bergerak.
Edisi Eksklusif V21 5G menampilkan reka bentuk minimalis yang ramping dalam badan tipis 7.29mm dan dengan reka bentuk Dual Tone Step Design khas vivo untuk menjadikan kamera belakang lebih ringan dan sederhana, peranti ini menetapkan teknologi canggih yang seimbang dengan bentuk fizikal yang ramping.
Bahagian depan telefon pintar dilengkapi dengan Paparan E3 AMOLED FullView ™ dengan kadar penyegaran 90Hz, yang membolehkan kecerahan skrin, kontras, warna terang, perlindungan mata cahaya biru dan banyak lagi. Sementara itu, bahagian belakang menampilkan kaca AG baru yang berwarna dengan tema yang diilhamkan oleh alam semula jadi – Sunset Dazzle dan Dusk Blue.

Terakhir, telefon pintar V21 5G Edisi Eksklusif juga membawa pengalaman sambungan yang lebih lancar, lebih cekap, dan lebih kuat untuk melayari dan hiburan mudah alih dengan teknologi 5G inovatif vivo, sesuai untuk pengguna yang memerlukan telefon pintar tahan masa depan.
Mencerminkan kemajuan utama vivo dalam penyelidikan dan pengembangan terkemuka dalam teknologi 5G, peranti 5G dwi-mod, menggabungkan teknologi antena 5G proprietari, menggunakan lebih sedikit kuasa tetapi lebih kuat dan lebih stabil daripada telefon 5G mod tunggal. Dengan Edisi Eksklusif V21 5G terbaru, pengguna juga akan menikmati streaming langsung 4K UHD dan permainan intensif CPU sesuka hati kerana penyambungan 5G yang sangat pantas.
Apa lagi yang anda nantikan? Dapatkan vivo V21 5G di kedai jualan terpilih, kedai telco, atau terus ke Shopee dan Lazada juga vivo flagship store untuk pembelian!
Mulai sekarang hingga 13 Jun, pelanggan yang membeli peranti edisi eksklusif vivo V21 5G dari mana-mana kedai konsep vivo akan berhak menerima hadiah eksklusif dengan nilai keseluruhan bernilai RM658 *. Sementara itu, pelanggan yang membeli dari kedai E-rasmi rasmi vivo Malaysia, atau kedai utama di Shopee dan Lazada, akan berhak menerima hadiah eksklusif dengan nilai keseluruhan masing-masing RM647 * dan RM548 *. Setiap pembelian Vivo V21 5G Edisi Eksklusif juga dilengkapi dengan jaminan 1 tahun dan perlindungan retak skrin 1 tahun bernilai RM399.
10 pelanggan pertama yang membeli Edisi Eksklusif V21 5G semasa siaran langsung, juga akan menerima item fesyen berjenama edisi terhad.

Promosi Jualan Terbuka edisi eksklusif vivo V21 5G
27 Mei – 13 Jun (11:59 PM) 2021

Concept Store

E-store

Shopee / Lazada

Protection Plus worth RM399
(1-year extended warranty + 1-year screen crack protection)

V21 5G Premium Gift Box
(worth RM259)*while stock last
Ogawa Eye Mask
+Spotify Gift Card worth RM50
+
Free Remax Power Bank
*while stock last

Ogawa Eye Mask
+
Spotify Gift Card worth RM50
*while stock last

Selain itu, pelanggan yang membeli V21 5G Edisi Eksklusif dari rakan telekomunikasi vivo juga akan menikmati pelan ansuran serta jaminan tambahan 1 tahun, perlindungan retak skrin 1 tahun dan hadiah eksklusif dengan nilai keseluruhan bernilai RM607.

Promo Telekomunikasi Edisi Eksklusif vivo V21 5G
27 Mei – 26 Jun (11:59 PM) 2021

DIGI & CELCOM

MAXIS

Protection Plus worth RM399
(1-year extended warranty + 1-year screen crack protection)
+
Exclusive Prizes worth RM208
*while stock last

Protection Plus worth RM399
(1-year extended warranty + 1-year screen crack protection)

Mesti korang rasa jiwa muda lah bila gunakan vivo V21 5G ini! Jafdi untuk llebih informasi, ikuti vivo di laman web rasmi, Facebook dan juga Instagram.
Jangan lupa untuk ikuti kami di TikTok!
  @gamersantaimy
Tags: VivoVivo Malaysiavivo V21 5G


Tahniah untuk 5 Kumpulan ini yang berjaya mewakili Malaysia dalam Kejohanan PUBG PMCO 2019 di Shanghai, China!

Baru-baru ini, pihak Playerunknown’s Battlegrounds Mobile (PUBG Mobile) telah melancarkan Crew Challenge untuk mencari wakil Asia bagi kejohanan PUBG Mobile Club Open (PMCO) SEA 2019. Dari situ, mereka memilih  pasukan yang mempunyai mata terkumpul yang tertinggi untuk berentap mewakili negara masing-masing ke kejohanan PMCO SEA yang akan diadakan di Shanghai, China bermula dari 8 Mei sehingga 11 Jun 2019.

Tahniah kepada kelima-lima pasukan yang berjaya mewakili negara Malaysia dan akan berentap di PMCO SEA yang berlansung untuk dua minggu itu. Mereka adalah Secret Genexsus, VIP Squad, Yoodo Gank, AROV Esports dan Junior Talent.
Jom kita lihat serba sedikit mengenai wakil-wakil negara kita ini;
Secret Genexsus

Pasukan Utama yang paling berkuasa mewakili negara kita ini dianggotai oleh Secret BiuBiu, Secret SinB, Secret Alex dan Secret Stewart9k. Mereka merupakan juara bagi Kejohanan PUBG Mobile Club Open Malaysia Finals dengan menggunakan nama asal pasukan mereka iaitu Genexus. Baru-baru ini mereka telah mendapat tawaran daripada organisasi e-sukan Eropah iaitu Team Secret  (artikel berkaitan), dan dari situ mereka telah menukarkan nama kepada Secret Genexsus.
Pasukan ini juga mempunyai 6 pasukan e-sukan yang lain selain PUBG Mobile, antaranya ialah Fortnite, Rainbow Six Seige, Rules of Survival, Dota 2 dan Age of Empires II.
ViP Squad (Victorious in Play)

Antara pasukan gergasi yang menjadi harapan Malaysia dan telah mendapat tempat kedua dalam kejohanan PMCO Malaysia Finals 2019. Yang paling menarik apabila salah satu hero untuk ViP Squads iaitu Yakuza XGaming turut mewakili mereka untuk ke Kejohanan PMCO SEA ini!
Ini wakil yang turut ada di Shanghai minggu ini, (VipYakuza), (VipApicks), (VipBenV),  (VipHyqul),(VipJumper)
Yoodo Gank

Pasukan ketiga yang akan mewakili Malaysia yang tidak kurang kuatnya! Gank atau kini dikenali sebagai Yoodo Gank merupakan Juara bagi PUBG Mobile National Championship (PMNC) musim pertama dan Top 5 Winner bagi PMCO Malaysia Finals. Diwakili oleh hero yang disokong penuh oleh isterinya iaitu (ManParang),  (Jimboy), (Draxx) dan (Geek)
AROV Esports

AROV Esports tidak mensia-siakan peluang pengalaman tournament mereka apabila berjaya mewakili Malaysia untuk PMCO SEA 2019 ini. Tidak dinafikan, mereka akan mencuba sebaik mungkin untuk mengharumkan nama Malaysia. Mereka yang diwakili oleh (AROVxRedeagleX), (AROVxIronPro), (AROVx小Boy),  (AROVxBoyka),  (AROVxAgusRianz).
Junior Talent

Satu-satunya pasukan Malaysia yang mempunyai seorang wakil wanita! Ini membuktikan bahawa wanita pun boleh berjaya dalam bidang e sukan! Junior Talent yang ditaja oleh The Gaming Co diwakili (Missfarr), (Trixnity), (Ngah),(Erynn)
Kejohanan PUBG Mobile Club Open (PMCO) SEA 2019 ini akan melibatkan beberapa negara Asia Tenggara yang akan menguji kehebatan masing-masing bagi merebut hadiah wang tunai terkumpul sehingga RM681,000. Menjadi cabaran buat wakil-wakil Malaysia kerana berpuasa di hari-hari perlawanan mereka yang jatuh pada bulan Ramadhan , mungkin tidak akan melemahkan semangat mereka. Dengan sokongan padu rakyat Malaysia, kami berharap agar kelima-lima pasukan ini melakukan sebaik mungkin demi negara tercinta!
Semoga berjaya kesemua pasukan!
Sumber: Facebook Secret, Junior Talent, ViP, Yoodo Gank dan Arov
Jangan lupa untuk ikuti kami di TikTok!
  @gamersantaimy
Tags: Arov EsportsJunior TalentPMCO2019PUBG Mobile Club Open (PMCO) SEA 2019Secret GenexusViP SquadsYoodo Gank


Pemain kini boleh meneroka bersama kawan tanpa had, berkat mod co-op Elden Ring baru

Terdapat berita yang mengatakan bahawa co-op yang lebih hebat akan dibawa masuk ke dalam Elden Ring pada minggu ini dengan menggunakan mod. Elden Ring co-op ini akan masuk ke masuk fasa beta umum pada 27 Mei.

Dengan menggunakan mod ini, ia membenarkan sehingga empat orang pemain meneroka open world dengan lancar, mengalahkan bos dan membuat progress tanpa had. Ia dimainkan dengan launcher yang berbeza dan tidak menggunakan anti-cheat dan tidak bergantung kepada sistem matchmaking FromSoftware. Hal ini kerana, developer mod tidak mahu menghalang pemain daripada kena banned disebabkan menggunakan mod tersebut.

Developer itu dikenali sebagai Lukeyui iaitu developer sama yang bangunkan mod Sekiro Onlione. LukeYui sebelum ini membawa co-op ke game single player daripada FromSoftware, Sekiro. Kini dia membawa co-op ke dalam game yang telah mempunyai sokongan multiplayer dan menjangkakan ia akan berfungsi dengan baik.
Memandangkan mod Elden Ring ini tidak menggunakan sistem matchmaking biasa, anda tidak perlu risau tentang pencerobohan yang akan dilakukan oleh pemain lain. Jika anda berminat nak berlawan dengan kawan, pilihan PVP sentiasa boleh dibuka atau dimatikan.

Progress akan berkongsi antara pemain. Jika anda telah mengalahkan bos semasa co-op, bos tersebut akan tetap mati apabila anda kembali ke dunia sendiri tetapi anda tidak akan mendapat progress lain yang dicapai sebelum anda menyertai co-op. Semua pemain akan mendapat item biasa daripada musuh yang dikalahkan. Jika sesiapa duduk di tapak rahmat, semua musuh akan muncul semula untuk semua yang menyertai co-op tadi.
Selain itu, mod co-op yang disediakan ini akan membenarkan semua orang menaiki Torrent mereka sendiri. Tanpa Torrent, pengembaraan anda tidak akan lancar dan seronok. Mod ini tersedia untuk mereka yang bermain di PC sahaja dan bukan untuk pemain PlayStation dan Xbox. Hal ini kerana, kedua-dua konsol tersebut tidak dapat menyokong mod.
Berikut adalah ciri-ciri yang akan tersedia dalam mod ini:
Bekerjasama dalam pertempuran di mana-mana sahaja dalam game.Anda boleh menunggang kuda anda sendiri.Kemajuan dan keuntungan item dikongsi.Anda boleh menghidupkan friendly-fire.Anda boleh melihat rakan coop apabila anda mati semasa pergaduhan bos.Anda boleh mengundi untuk perjalanan pantas.Anda boleh mempunyai maksimum empat pemain dalam parti anda. Musuh akan menjadi lebih sukar dengan lebih ramai pemain.

Jadi, pemain PC boleh siap sedia untuk bermain Elden Ring bersama dengan kawan dengan mod co-op yang dibangunkan oleh LukeYui ini bermula hari ini. Untuk mendapatkan lebih banyak berita mengenai Elden Ring, sila klik pautan ini.
 Lihat di sini

Elden RingPublisher: Bandai Namco EntertainmentDeveloper: FromSoftwareRelease Date TBCMicrosoft Windows, PlayStation 4, Xbox One
Elden Ring adalah RPG yang dikembangkan oleh FromSoftware dan diterbitkan oleh Bandai Namco Entertainment. Permainan ini adalah usaha kolaborasi antara pengarah permainan Hidetaka Miyazaki dan novelis fantasi George R. R. Martin serta akan dilancarkan untuk Microsoft Windows, PlayStation 4, dan Xbox One.

Jangan lupa untuk ikuti kami di TikTok!
  @gamersantaimy
Tags: Elden Ring


Dilancarkan secara rasmi hari ini dengan Mod yang Gempak dan Padu, jom usha Ulasan Pertama kami untuk Call of Duty: Mobile!

Secara rasmi dilancarkan hari ini (1 Oktober 2019), Call of Duty Mobile kini menjadi satu fenomena terbaru untuk permainan FPS yang percuma boleh didapati di platform mobile! Iya dengan gabungan antara Garena, Activision dan Tencent’s TiMi Studios, Call of Duty Mobile (COD Mobile) memberikan grafik berkualiti tinggi, permainan menarik, dan kawalan lancar!

Kami dengan bangganya tidak melepaskan peluang untuk mencuba sendiri bermain COD Mobile dengan mencuba pelbagai mod PvP yang disediakan! Antaranya seperti “Team Deathmatch”, “Search & Destroy”, “Domination”, dan “Battle Royale“. Menarik juga dalam mod-mod ini tersedia drones atau VTOL gunship untuk digunakan bagi menyerang musuh!

1 of  5

-
+

Jalan Permainan
Biasalah awal permainan kita kena daftar antara akaun Facebook, Garena atau Guest. Pilihan nama untuk watak anda dan tutorial akan diajar kepada pemain baru, disitu pemain boleh belajar cara menembak dan pilih kawalan yang sesuai untuk diri sendiri. Kemudian, selepaas tutorial tersebut anda akan mendapat ganjaran!
Jadi untuk kesemua mod ini anda akan bermain dengan pemain lain atau rakan anda dalam pasukan dan berlawan dengan 5 lagi pemain lain. Tetapi bukan untuk mod Battle Royale! Mod battle royale hanya memerlukan 4 pemain dan konsep permainan hampir sama dengan mainan Battle Royale yang lain. Siapa bertahan untuk hidup dari 100 orang pemain dia lah pemenang!
Team Deatmatch – Permainan 5v5, pilihan senjata melalui tetapan simpanan anda sendiri, bunuh lah pihak musuh sepuas hati anda dan merebut siapa memenangi 40 kill terdahulu!

1 of  3

-
+

Frontline – Juga 5v5, sama tektik seperti Team Deathmatch, juga dapat respawn semula selepas jatuh, perlu mendominasi 50kill untuk mencapai kemenangan!

1 of  3

-
+

Domination – Domination, adalah sama dengan menangkap titik atau menjadi king of tthe hill! Pasukan yang berjaya masuk ke titik bulat bahagian musuh paling banyak sehingga 100 kemenangan akan memenangi perlawanan.

1 of  3

-
+

Search & Destroy – Ingat zaman Counter Strike? Iya ini lebih kurang misi nya! Tapi dalam mod ini tiada respawn diberikan dan harus tunggu pusingan berikutnya. Anda kena bunuh kesemua pihak lawan,masih lagi 5v5. Antara salah satu pihak dapat menanam bom di bahagian titik A atau B. Jadi kita haruslah mematikan bom tersebut sebelum masa tamat!

1 of  3

-
+

Battle-Royale – Seperti yang dikatakan di atas, hampir menyerupai permainan battle royale yang lain. Tetapi,  pemain boleh mengawal helikopter secara langsung, melompat di antara lembah dengan sayap, dan mengalami sistem “Kelas” baru dengan kemahiran khusus yang sepadan dengan gaya bermain anda. Untuk peminat yang mencari keseronokan dan kemahiran, mereka boleh memanggil Zombies dengan menggunakan Clown untuk menyerang musuh atau mengambil perlindungan di belakang perisai Transform.

1 of  4

-
+

Apa yang terdapat di Menu utama?
Dah sibuk menang game mestilah nak tahu apa lagi fungsi lain yang ada kan! Okay dalam menu kita boleh lihat Profil Pemain, Pencapaian Pemain, Pingat Pemain dan Sejarah Pemain, di mana pendahulu permainan terdahulu dapat dilihat.

Duit dalam talian dipanggil Credits (CP) sama seperti permainan lain, COD Mobile mempunyai pembelian dalam talian. Terdapat juga Pas Bermusim untuk dibeli dengan pelbagai ganjaran untuk didapati dengan menyelesaikan misi-misi yang disediakan. Anda boleh beli pas bermusim ini dengan 750CP atau 1660CP.

1 of  3

-
+

Jadi untuk harga CP anda boleh rujuk gambar dibawah;

Selain itu terdapat banyak lagi acara misi-misi untuk diselesaikan serta anda boleh membeli pelbagai senjata, dan menyesuaikan senjata anda mengikut keselesaan anda. Juga anda juga boleh lakukan tetapan anda dengan menekan settings, jadi anda boleh la tetapkan butang-butang dan sensitiviti keselesaan anda disitu. Jangan lupa anda juga boleh menerima ganjaran harian setiap kali Log-in permainan!

Pengawalan dan Grafik
Jujur kami nyatakan, grafik memang menarik dan jelas serta memuaskan hati! Dari segi pengawalan agak mudah dan kita boleh lakukan tetapan ikut kesesuaian tersendiri. Tetapi dalam mod Battle royale agak keliru sikit, mungkin masih tidak biasa kerana map nya agak serabut dengan pelbagai barangan dan looting agak bersepah. Zombi yang hadir, memang agak terkejut dan membuatkan anda terkejut beruk sedikit lah!

Kesimpulanya
Bagi peminat permainan Battle Royale FPS di mobile, anda harus bermain Call of Duty Mobile! Dengan pelbagai mod untuk dipilih memang memuaskan hati! Download sekarang secara percuma di gedung Google Playstore!
Jangan lupa untuk ikuti kami di TikTok!
  @gamersantaimy
Tags: ActivisionBattle Royale GameCall of duty mobileCOD MobileFPS gamegarenamobile gameTencent Timi Studio


Bermain Counter-Strike di Nintendo DS? Eksperimen berjaya oleh peminat tegar!

Ramai pemain pasti ingat akan game shooter Counter-Strike yang kita dulu main di cybercafe. Sehingga hari ini, ia masih kekal sebagai permainan yang popular, sehingga seorang peminat tegar berjaya mengadaptasikan permainan tersebut ke Nintendo DS! Bagaimana untuk bermain Counter-Strike di Nintendo DS? Mari kita lihat video di bawah:

Dimuat naik ke YouTube baru-baru ini, seorang peminat Counter-Strike bernama Fewnity telah menunjukkan apa rupa Counter Strike kalau dimainkan di Nintendo DS Lite. Video ini berdurasi lebih kurang 20 saat, tetapi itu pun sudah cukup untuk menunjukkan bagaimana permainan kelihatan di konsol klasik ini.

Apa yang mengagumkan adalah ia bukan sekadar adaptasi “standard“. Ia membolehkan pemain menggunakan stylus DS untuk membidik dan menembak, lantas manfaatkan kesemua ciri-ciri peranti sepenuhnya. Fewnity juga memberitahu bahawa dia akan melaksanakan banyak penambahbaikan untuk versi ini, supaya permainan akan terasa “up-to-date“.
Dikeluarkan pada tahun 2000, Counter-Strike, dan sekuelnya Counter-Strike: Global Offensive (CS: GO), yang keluar pada tahun 2012, adalah salah satu permainan yang memberi banyak nostalgia indah kepada para “gamer“. Pada mulanya ia hanya sebuah mod untuk Half-Life tetapi akhirnya menjadi permainan tersendiri. Dianggap sebagai sebuah klasik dalam genre FPS, ia juga memainkan peranan yang penting dalam dunia eSukan dan masih mempengaruhi permainan “shooter” walaupun sudah 20 tahun berada dalam pasaran.

Video di atas ditamatkan dengan sebuah pesanan pendek yang mengatakan bahawa Fewnity mengadaptasikan permainan di Nintendo 3DS sempena menyambut ulang tahunnya yang ke-10. Bagaimana dia akan akan melaksanakan eksperimen ini? Saya pun tidak tahu, tetapi sudah tentu ramai yang ingin tahu bagaimana Counter-Striker akan berfungsi di peranti tersebut.
Counter-Strike boleh didapati sekarang melalui Steam. Untuk segala liputan kami tentang permainan, sila tekan pautan ini.
Sumber – Dexerto

Counter-Strike: Global Offensive (CS:GO)
Release Date: 2012-08-21Microsoft Windows
Counter-Strike: Global Offensive (CS:GO adalah permainan FPS yang dibangunkan oleh Hidden Path Entertainment dan Valve Corporation. Ia merupakan permainan keempat dalam siri Counter-Strike dan dikeluarkan untuk Microsoft Windows, OS X, Xbox 360, dan PlayStation 3 pada 21 Ogos 2012, manakala versi Linux dikeluarkan pada tahun 2014.

Jangan lupa untuk ikuti kami di TikTok!
  @gamersantaimy
Tags: counter strikeCounter Strike Global OffensiveFaktaFewnityFPSklasikNintendo DSShooteryoutube


Genshin Impact 2.4 akan datang dengan kawasan baru, Enkanomiya di Tevyat!

Genshin Impact telah memperkenalkan kemas kini terbaru mereka dalam versi 2.4 akan datang dengan acara baru, kawasan baru dan sudah semestinya watak baru yang anda boleh mainkan. Semasa strim langsung baru-baru ini, telah didedahkan bahawa versi 2.4 akan hadir pada 5 Januari 2022 bersama trailer baru. Berikut adalah trailer untuk versi 2.4:

Trailer tersebut bermula dengan pandangan awal mengenai Archon Quest baru. Itu melibatkan Ningguang dan Jade Chambernya. Selepas itu, terdapat petunjuk mengenai Lantern Rite baru. Ia juga menampilkan beberapa watak seperti Keqing, Hu Tao dan Xiao yang nampak seperti menikmati acara itu. Kita juga diperkenalkan dengan watak baru iaiti Yun Jin  dan Shenhe. Kawasan baru iaitu Enkanomiya dan musuh baru juga telah diperkenalkan.

 Sumber: PS Blog
Enkanomiya digambarkan sebagai kawasan tinggalan bawah air yang telah ditutup selama beribu-ribu tahun di bawah Inazuma. Ia merupakan sebuah pulau terapung besar yang telah dihakis oleh Abyss yang pernah didiami oleh nenek moyang mereka yang kini tinggal di Pulau Watatsumi. Kawasan baru itu mempunyai kitaran siang dan malam, terima kasih pada Dainichi Mikoshi, yang merupakan matahari tiruan.
Petunjuk mengenai tamadun yang hilang ini tertimbus dalam runtuhan perpustakaan yang terbiar , kuil , makmal dan tinggalan bandar. Semasa anda meneroka lebih dalam di Enkanomiya, anda akan berjumpa dengan puzzle terbaru di kawasan tersebut. Anda juga perlu berhati-hati  dengan Bathysmal Vishap dan Abyss Lector baru dalam pencarian anda. Bathysmal Vishap adalah musuh yang sangat berbahaya yang tinggal di perairan gelap. Abyss Lector: Fathomless Flames boleh melancarkan serangan ledakan Pyro tidak kiralah watak anda dilindungi perisai atau tidak.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Sumber: PS Blog
Seperti biasa akan ada kod tersedia untuk yang menonton livestream Genshin Impact yang memberikan pelbagai item seperti primo, mora dan banyak lagi. Sila tuntut sebelum ianya tamat tempoh hari ini. Kodnya adalah seperti berikut:
SA7V2DRZGAU5 – 100 Primogems dan 10 Enhancement OrePSNVJURZZSD9 – 100 Primogems dan 10 Hero’s Wit5SPDKV8ZHBFV – 100 Primogems dan 10000 Mora
Untuk liputan lanjut mengenai Genshin Impact, sila klik pautan ini.
Jangan lupa untuk ikuti kami di TikTok!
  @gamersantaimy
Tags: EnkanomiyaGenshin ImpactGenshin Impact 2.4


[Review] MSI Cyborg 15 – Laptop gaming cukup lengkap pada harga yang berpatutan

Pada tahun ini, MSI telah melancarkan beberapa barisan laptop baharu dan salah satunya adalah MSI Cyborg 15 A12V. Walaupun ianya barisan laptop baharu, ia masih menggunakan Intel i7 12th Gen dan RTX 3060. Biarpun masih menggunakan CPU yang lama, pengalaman yang saya dapati sangat berbaloi.

Kalau anda nak tahu bagaimana pengalaman saya bermain game dengan menggunakan laptop ini, teruskan membaca review MSI Cyborg 15 kami. Jom kita mulakan.

Reka Bentuk & I/O Port

Walaupun masih baru melihat kotaknya sahaja, saya rasa terpegun sekejap kerana ia telah menampilkan corak futuristik warna biru yang direka khas. Ia bukan sahaja kelihatan sangat berbeza tetapi ia juga sangat istimewa dalam bidang laptop yang berkos rendah.
Okay, mari kita tengok apa yang anda akan dapat di dalam kotak. Benda pertama yang anda akan dapat adalah sebuah laptop MSI Cyborg 15, pengecas yang berkuasa 120W, beg MSI dan manual pengguna.
Pada awalnya Cyborg 15 ini kelihatan seperti laptop biasa dengan meliputi warna hitam sepenuhnya dan logo MSI yang lebih gelap. Tetapi apabila membuka laptop ini dan pandang ke bahagian engsel, ia diperbuat dengan bahan yang istimewa di mana ia adalah lut sinar. Dan hampir keseluruhan chassis adalah bahan lut sinar kecuali chassis yang ada pada keyboard dan skrin.

Apabila anda terbalikkan laptop, anda akan melihat komponen di dalam laptop dengan jelas seperti “heatpipe”, bahagian kecil daripada salah satu kipas penyejuk dan slot M.2 SSD. Lebih-lebih lagi pada lubang pengudaraan yang memang nampak sangat gaming.
Walaupun ianya adalah laptop gaming, ia hanya didatangkan dengan 22.9mm dan 1.98kg sahaja. Ia sangat nipis dan tidak berat jika nak dibawa ke mana-mana sahaja. Tambah pula dengan pengecas kecil 120W, memang satu sistem laptop yang mudah alih.

Port I/O yang didatangkan pada laptop ini agak biasa. Pada sebelah kiri, terdapat 1x USB Type-A 3.2 dan 3.5mm audio jack. Manakala untuk di sebelah kanan pula, terdapat 1x USB Type-A 3.2, 1x USB Type-C Gen 1, 1x RJ45, 1x HDMI 2.1 dan DC-in.
Keyboard & Touchpad

Selain daripada bahan lut sinar yang mereka gunakan untuk membuat engsel dan penutup bawah komputer riba untuk menjadikannya kelihatan baik, keyboard juga didatangkan dengan bertemakan cyberpunk. Dengan WASD dan penutup “button ON” juga lut sinar bersama-sama dengan backlight biru, ia nampak sangat cantik dan saya sangat menyukainya.
Font yang digunakan juga nampak sangat sesuai dan “cool”. Dalam masa yang sama, ia kelihatan sangat serasi dengan keycap yang lut sinar tadi dan sekali gus menjadikan keseluruhan keyboard kelihatan sangat futuristik.  Terdapat juga beberapa keycap lain yang direka bentuk dengan gaya lain yang membuatkan sangat istimewa.

Untuk pengalaman menaip pula, saya sangat menyukainya apabila saya sentuh keyboard buat kali pertama. Bagi saya, maklum balas yang diberikan pada keyboard ini sangat baik dan saya sangat seronok sepanjang saya menaip pada keyboard ini. Laptop ini juga didatangkan dengan numpad, jadi perkara tersebut jadi satu kelebihan untuk saya.

Touchpad yang disediakan pada laptop ini agak besar dan sangat responsif semasa saya menggunakannya. Ia juga terasa sangat licin pada permukaannya dan membuatkan ia mudah digunakan.
Paparan, Audio & Hardware

MSI Cyborg 15 yang berada di tangan kami telah dilengkapi dengan Intel Core i7-12650H bersama NVIDIA GeForce RTX 4060 8GB GDDR6 dan 16GB dual-channel DDR5 RAM yang berjalan pada 4,800MHz di dalamnya. Walaupun ia bukan dilengkapi dengan hardware tertinggi, mereka berfungsi dengan sangat baik.
Memandangkan ia didatangkan dengan Intel 12 gen, ia agak ketinggalan sedikit jika anda inginkan generasi yang baru. Tetapi selepas melihat prestasi game, saya akan mengatakan yang anda tidak perlukan cpu generasi terbaru kerana ia masih memberikan pengalaman yang lancar dan sangat baik.

Semasa saya menguji laptop, penggunaan GPU sentiasa melebihi 90% yang hampir sempurna (Ia tidak sempurna sehingga ia tidak mencapai 100%), dan CPU pula tidak hampir dengan penggunaan 50%, yang bermaksud CPU ini masih lagi berkuasa.
Berpindah ke bahagian skrin pula di mana paparannya agak standard bagi saya. Ia didatangkan dengan IPS panel yang bersaiz 15.6 inci bersama FHD resolusi (1920 x 1080) dan 144Hz refresh rate. Walaupun tiada banyak perkara istimewa yang ditawarkan, saya masih rasa paparan yang disediakan cukup untuk bermain game.

Untuk speaker pula, ia didatangkan dengan 2 2W speaker di sebelah kiri dan kanan laptop. Ia mampu menghasilkan audio yang sangat bagus. Walaupun Volume-nya agak kuat, saya langsung tidak pernah mendengar distort audio sekali pun. Tidak kira mendengar muzik atau menonton filem, saya dapat pengalaman mendengar yang sangat seronok. Bass dan treble sangat cukup dan jelas.
Bateri

MSI Cyborg 15 dilengkapi dengan hanya bateri 53.5Whr sahaja. Walaupun kapasitinya agak sikit, ini tidak bermakna bahawa hayat bateri komputer riba adalah buruk, malah hayat bateri komputer riba juga sangat baik.
Saya meletakkan laptop ini pada Silent Mode, Display Power Saver dihidupkan, volume 50%, kecerahan 30% dan kecerahan penuh untuk backlight keyboard, dan melakukan beberapa kerja seperti menaip dan menonton video. Dengan tetapan dan kerja yang saya lakukan, ia mengambil masa 3 jam untuk menurunkan bateri daripada 90% kepada 7%.

Perlu diingat bahawa komputer riba masih mempunyai Super Battery Mode yang saya tidak gunakan kerana ia mematikan backlight keyboard.
Laptop ini didatangkan dengan 120W pengecas dan mengambil masa selama 1 jam 15 minit sahaja untuk mengecas daripada 5% kepada 89%. Disebabkan itu, saya tidak rasa yang laptop ini akan memberikan pengalaman yang teruk kepada anda.
Pengalaman Bermain

Semua game yang dimainkan pada resolusi 1920×1080 dengan semua tetapan grafik ditukar kepada yang tertinggi kecuali Apex Legends.
Spider-Man Marvel: Miles Morales

Tetapan Tertinggi – Tiada DLSS – Tiada Ray Trace: Purata 58FPS, 1% Rendah pada 26FPSTetapan Tertinggi – Tiada DLSS – Ray Trace Tinggi : Purata 36FPS, 1% Rendah pada 12FPSTetapan Tertinggi – DLSS Ultra Performance – Ray Trace Tinggi: Purata 71FPS, 1% Rendah pada 29FPS
Forza Horizon 5

Tetapan Tertinggi – Tiada DLSS – Tiada Ray Trace: Purata 48FPS, 1% Rendah pada 18FPSTetapan Tertinggi – Tiada DLSS – Ray Trace Extreme: Purata 44FPS, 1% Rendah pada 17FPSTetapan Tertinggi – DLSS Ultra Performance – Ray Trace Extreme: Purata 48FPS, 1% Rendah pada 18FPS
Atomic Heart

Tetapan Tertinggi – Tiada DLSS: Purata 85FPS, 1% Rendah pada 39FPSTetapan Tertinggi – DLSS Performance: Purata 119FPS, 1% Rendah pada 36FPS
Apex Legends

Tetapan Tertinggi: Purata 87FPS, 1% Rendah 4.7FPSTetapan Terendah: Purata 128FPS, 1% Rendah 87FPS
Sistem Penyejukan

Penyelesaian penyejukan yang digunakan Cyborg 15 agak mengagumkan. Lubang-lubang yang ada pada bawah laptop ternyata berfungsi dengan sangat baik dan mampu menyejukkan komponen di dalamnya. Lubang pengudaraan yang banyak bersama-sama dengan reka bentuk Share-Pipe baharu bagi heat pipe, ia berjaya menurunkan suhu yang sangat rendah sambil memastikan hardware dapat berfungsi pada tahap maksimum.
Sepanjang saya menguji laptop ini, saya tidak pernah melihat suhu GPU melebihi 70oC. Ia yang sangat mengagumkan. Bagi suhu CPU, walaupun kadangkala melebihi 80oC, ia jauh lebih baik daripada yang lain, dan keadaan ini juga jarang berlaku.
Anda tidak akan merasakan sebarang haba dari keyboard dan ia hanya satu pengalaman yang sangat baik. Walaupun dalam Silent Mode di mana kipas tidak berputar sepantas dalam Mode Cooler Boost, anda tidak akan merasa panas jika anda tidak melakukan apa-apa yang memerlukan lebih kuasa.
Kesimpulan

Secara keseluruhan, MSI Cyborg 15 A12V adalah laptop yang menakjubkan dengan prestasi baik pada harga bajet. Ia mempunyai gabungan CPU, GPU dan paparan yang baik di mana MSI melakukan kerja yang baik untuk memastikan laptop ini pada kos rendah dengan tidak menggunakan Intel Core 13th Gen atau paparan 240Hz. Gabungan hardware ini direka bentuk untuk menjalankan game competitive dengan lancar pada 100FPS dengan paparan 144Hz.

Jika nak dibandingkan dengan laptop lain pada harga yang sama, saya rasa MSI Cyborg 15 adalah yang terbaik. Ia mempunyai rupa yang cantik, mempunyai prestasi yang bagus, mempunyai sistem penyejukan yang baik, mempunyai keyboard yang selesa untuk digunakan, serta nipis dan ringan untuk sebuah laptop gaming.
Jadi kepada yang tengah mencari sebuah laptop gaming diantara yang terbaik, saya memang akan mengesyorkan anda membeli MSI Cyborg 15. Untuk mendapatkan spesifikasi penuh, klik di sini.
Untuk mendapatkan lebih banyak review daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: MSI CyborgMSI Cyborg 15 A12V


Square Enix akan membuka Taman Tema mereka sendiri dalam tahun ini dan ianya luar dari sangkaan!

Mesti ramai yang teruja apabila syarikat besar dalam industri permainan iaitu Square Enix yang juga pemaju permainan untuk siri-siri Final Fantasy, Kingdom Hearts, Tomb Raider dan banyak lagi ini akan membuka sebuah Taman Tema yang besar dan menarik ini! Tetapi, taman tema dari SquareEnix ini sebenarnya luar dari jangkaan peminat!

Apa yang luar jangkaan ini? Taman Tema Square Enix bukan seperti yang kita bayangkan dengan adanya ‘RollerCoaster‘ Final Fantasy ataupun ‘Merry-go-round‘ Kingdom Hearts! Sebaliknya taman tema yang dijangkakan akan dibuka tahun 2020 ini juga akan diberikan nama ‘NINJA TOWER TOKYO‘ dan 100% luar dari jangkaan alam fantasi permainan mereka sendiri sebaliknya memiliki tema Ninja dan ia sedang diwujudkan melalui subdivisi Kerja Square’s Live Interactive.

Live Interactive Works adalah cawangan Square Enix yang pada mulanya ditubuhkan untuk bekerja pada tarikan hiburan yang berasaskan lokasi. Ini termasuk pusat membeli-belah, ruang acara dan taman tema. Matlamatnya adalah untuk memberikan pengalaman seperti permainan untuk tetamu tetapi dalam suasana dunia sebenar.
Beberapa projek terdahulu dari Live Interactive Works termasuk Crystal Story night walk, tempat istirahat Prism Pink Pool dan tarikan Yourero parkour.

Kesemua tarikan yang terdahulu lebih kecil dan lebih tersendiri. Ninja Tower Tokyo, bagaimanapun akan menjadi taman tema hiburan realiti pertama yang besar. Ia digambarkan oleh Majalah Attractions sebagai “State of the art ninja attractions.”
Dalam laman web rasmi Live Interaction Works telah diberitahu mengenai kisah taman tema ini.
“Suatu ketika apabila Tokyo dipanggil Edo, terdapat sebuah kampung Ninja yang berkhidmat sebagai penjaga makam keluarga Shogun. Kampung mereka, yang mempunyai wajah leluhurnya adalah istana, dikatakan telah menawan umum kerana keindahannya. ”
…Hiburan ninja yang sensasi berlaku di sebuah kampung yang cantik.
Cth gambar: Nier Automata
Ninja Tower Tokyo akan ditempatkan di fasiliti Tokyo Tower Foot Town. Luas taman tema ini dikatakan sebesar 150 Tsubo (anggaran 5,337.48 sf). Besar tersebut memberi anggaran eksplorasi keseluruhan pengalaman dalam 90 minit.
Adakah Edge Geraldine dari Final Fantasy IV dan Yuffie Kisaragi dari Final Fantasy VII akan ada dalam taman tema ini? Ataupun tidak? Kesemua watak IP masih tidak dinyatakan secara rasmi akan menjadi fakto pada taman tema baru ini denga cara apapun.

Square Enix telah memperjuangkan pahlawan Ninja sepanjang permainan mereka pada masa lalu. Edge Geraldine dari Final Fantasy IV dan Yuffie Kisaragi dari Final Fantasy VII dengan cepat memikirkan. Walau bagaimanapun, ia perlu dinyatakan semula bahawa tidak ada watak-watak ini akan menjadi faktor ke dalam taman tema baru ini dengan cara apapun.

Andai kata Ninja Tower Tokyo menjadi sebuah taman tema yang popular selepas pembukaanya, mungkin Square Enix Live Entertainment akan terus menerus memberi hiburan lansung kepada peminatnya pada masa hadapan. Apa-apapun kita nantikan pembukaanya dalam tahun 2020 ini juga okay!
Sumber: Gamebrott
Jangan lupa untuk ikuti kami di TikTok!
  @gamersantaimy
Tags: live interactive worksNINJA TOWER TOKYOsquare enixSquare Enix Live EntertainmentSquare Enixlive interactive works


Kompilasi Kesemua Call of Duty: Black Ops 4 Trailer!

Memandangkan, hari ini merupakan parti untuk Call of Duty: Black Ops 4, banyak trailer yang dikeluarkan untuk kepada semua peminat yang meminati siri Call of Duty: Black Ops 4. Jadi, kali ini, aku akan kumpul kesemua trailer, dan letakkan ke dalam entri ini. Senang, korang boleh tengok semua trailer dalam satu tempat. Dah, jom!

Multiplayer Reveal Trailer

Zombies Mode Reveal Trailer

Zombies “Voyage of Despair” Trailer

Zombies “Blood of the Dead” Trailer

Blackout Battle Royale Introduction Trailer

Power in Numbers Trailer

So, apa pendapat korang? Trailer mana yang korang paling suka dan korang suka tak akan perubahan Black Ops kali ini?

Jangan lupa untuk ikuti kami di TikTok!
  @gamersantaimy
Tags: ActivisionCall of Duty Black Ops 4Trailers


Pemain Pokémon GO berusia 43-tahun ditahan oleh polis selepas pergaduhan di in-game Gym!

Polis Toyota wilayah Aichi mengumumkan pada 22 Julai bahawa seorang lelaki berumur 43 tahun telah ditahan oleh polis selepas pergaduhan antara dirinya dan pemain Pokémon GO lain. Lelaki itu didakwa menyerang dan mencederakan muka pemain lain tersebut. Polis menyatakan bahawa lelaki itu telah mengaku kepada tuduhan dakwaannya.

Menurut Polis Toyota, wajah mangsa berusia 44 tahun itu telah dipukul dan pecah hidungnya sekitar tengah malam 22 Mei di sebuah jalan berhampiran lokasi Toyota Shimin Bunka Kaikan. Mangsa sedang bermain Pokémon GO sebelum diserang. Polis menahan penyerang yang didakwa itu pada 21 Julai.
Kedua-dua lelaki itu bertemu di luar Toyota Shimin Bunka Kaikan. Toyota Shimin Bunka Kaikan ialah lokasi gym di dalam Pokémon GO dan sebuah isu timbul antara kedua-dua lelaki berpunca daripada game itu. Mangsa melaporkan serangan itu kepada polis yang berjaya mengesan penyerang daripada maklumat akaunnya.

Pokémon GO telah membawa kegembiraan kepada ramai pemain di seluruh dunia. Pasangan telah bertemu semasa bermain dan berakhir dengan kegembiraan mereka sendiri tetapi ini bukan sesuatu yang diingini di dalam komuniti Pokémon GO. Ayuh kita elakkan pergaduhan camni okay gais.
Sumber – AnimeNewsNetwork
Jangan lupa untuk ikuti kami di TikTok!
  @gamersantaimy
Tags: AichiGymJapanpokemonPokemon GOToyota Shimin Bunka Kaikan


Apex Legends ke Henfon?

Mesti ramai dah tau pasal Apex Legends kan? Ini game battle royale yang datang tak diundang, as in terus hit the market. Dan buat masa ni jumlah pemain dia dah lebih 10 juta orang serata dunia.

Apex Legends' success is so outstanding a mobile version of the game is already on its way: https://t.co/KywmS4DhdV pic.twitter.com/bSE1d1d4zv

— Gamepressure.com (@gamepressurecom) February 7, 2019

Dan, kalau dah battle royale tu kan, rugi la kalau tak expand ke platform mobile iOS dan Android. Tengok je la 2 game battle royale yang tidak akan ku namakan disini; cemerlang kat mobile sekali. Dan CEO EA, Andrew Wilson ada membincangkan pasal potensi ni dalam diskusi bersama pelabur EA. Buat masa ni, ianya ada kat PC, PS4 dan Xbox One.

Andrew kata diorang kena tengok proses dia dulu, sekali dengan cross-play, dan dia juga jangkakan game ni akan hit kat Asia. Tapi apa-apa pun EA kena address beberapa issues dulu sebelum lompat ke mobile.
Apex Legends lagi graphic intensive berbanding battle royale lain, so kalau masuk mobile mesti downgrade punya graphics dia. Lagi satu, since game ni berdasarkan universe Titanfall; ini membolehkan pemain menggunakan special abilities; Ultimates dan sistem ping. Ini mempersembahkan cabaran control scheme kat mobile. Sekiranya EA dan Respawn mampu atasi semua ni, jalan!
Setakat ni, ada leak ranked mode dan kita boleh saspek yang akan ada penambahan Legends skali. Game ni masih di peringkat “budak baru nak UP” so kita kena perati dulu. Adakah prestasi kecemerlangan ini akan berterusan ataupun gerimis mengundang?

Jangan lupa untuk ikuti kami di TikTok!
  @gamersantaimy
Tags: Apex LegendseaPCPS4Xbox One


Dua Pakej Pre-Order Edisi Digital diumumkan untuk Contra: Rogue Corps!

Konami Digital Entertainment berkongsi butiran pra-pesan digitalnya untuk CONTRA: ROGUE CORPS dan selain daripada bundle pre-order digital standard, CONTRA: ROGUE CORPS dengan bundle Season Pass kini boleh didapati melalui kedai-kedai digital yang terlibat, dengan permainan penuh ditetapkan untuk pelancaran pada 24 September. Harga pre-order untuk CONTRA: ROGUE CORPS ialah RM142.00 dan Season Pass Bundle ialah RM160.00.

Pre-Order Contra: Rogue Corps mengandungi:

Permainan penuh CONTRA: ROGUE CORPS.
Dua t-shirt digital yang boleh digunakan ke Hungry Beast in-game.
Pre-Order PS4 termasuk tema eksklusif yang menampilkan karya seni dari illustrator legendaris Tom DuBois.

CONTRA: ROGUE CORPS adalah permainan twin-stick, third-person action yang dihasilkan untuk Xbox One, PlayStation 4, Nintendo Switch, dan PC (STEAM). Daripada pengarah KONTRA III: THE ALIEN WARS dan CONTRA: HARD CORPS, Nobuya Nakazato menanamkan lebih daripada 25 tahun pengalaman francais ke dalam CONTRA: ROGUE CORPS dengan musuh-musuh yang terlebih gila, aksi yang lebih tinggi, dan senarai watak yang menambah kepelbagaian di dalam permainan.

Beberapa tahun selepas peristiwa Alien Wars, CONTRA: ROGUE CORPS berkisarkan sekumpulan bekas tentera yang hidup sebagai bounty hunter dan pencari harta karun di Damned City. Untuk bertahan hidup, mereka memerlukan reaksi yang cepat, senjata yang kuat, dan perubahan organ cybernetic sekali. Ketika pemain melengkapkan misi dalam kempen PVE, mereka akan mengumpulkan sumber untuk meningkatkan senjata mereka dan juga watak. CONTRA: ROGUE CORPS juga memberi ciri multiplayer yang mantap, di mana rakan boleh bertemu secara online atau couch co-op untuk membunuh musuh bersama-sama.

Jangan lupa untuk ikuti kami di TikTok!
  @gamersantaimy
Tags: Contra: Rogue CorpsDamned Citynintendo switchNobuya NakazatoPlayStation 4steamXbox One


Black Clover 363 – Bermulanya perlawanan Black Bull menentang Paladin Damnatio!

Bab terbaru Black Clover minggu ini agak ringkas di mana Yuki Tabata sedang menetapkan perlawanan diantara Black Bull bersama Paladin Damnatio di Witch Forest dan Yami akan menentang Morgen di Clover Kingdom.

Minggu lepas, kita telah melihat Paladin Damnatio datang ke Witch Forest bagi mengganggu upacara membawa Asta pulang ke Clover Kingdom. Memandangkan dia kini telah menjadi Paladin dan berpihak kepada Lucius, sudah pasti seluruh pasukan Black Bull akan mengalahkannya supaya dapat membawa Asta pulang.

Yami vs Morgen

Sumber: Manga Plus
Morgen mengajak Yami bagi menjadi Paladin dengan mengajaknya untuk melindungi kingdom itu sama-sama sekali lagi, sama seperti apa yang mereka berdua buat semasa di dalam Gray Deer. Nasib baik si Yami ini seorang yang keras kepala dan berpendirian tetap.
Yami menolak lamaran tersebut dengan mengatakan, kita bukan lagi di dalam pasukan yang sama. Yami kini mempunyai Black Bull dan orang yang mendorongnya menjadi kapten adalah Morgen itu sendiri kerana Yami mempunyai mata yang istimewa.
Black Bull vs Paladin Damnatio

Sumber: Manga Plus
Paladin Damnatio tiba di Witch Forest dan ramai penduduk sedang mempertahankan kampung mereka dengan menyerangnya. Namun, Damnatio telah membuka Scale Magic: Scale Dominate, semua serangan yang dilakukan penduduk Witch Forest tadi boleh dipadam dan mematahkan balik serangan.
Selepas melihat istana Witch Forest, Damnatio tidak teragak-agak untuk menyerang istana tersebut bagi menghentikan upacara Door of Fate. Nasib baik, pasukan Black Bull sempat mematahkan balik serangan tersebut ke Damnatio. Alang-alang Damnatio nak sangat lawan, satu pasukan Black Bull muncul dan bersedia untuk mengalahkannya.

Sumber: Manga Plus
Panel terakhir manga Black Clover minggu ini memperlihatkan pasukan Black Bull yang siap sedia untuk melawan Paladin Damnatio.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Black BullBlack CloverBlack Clover 363Paladin Damnatio


Rockstar Games menghadiahkan $500,000 untuk pemain-pemain GTA Online!

Rockstar Games sedang menghadiahkan pemain-pemain GTA Online sejumlah besar wang dalam permainan secara percuma. Lebih khusus lagi, pencipta Grand Theft Auto dan Red Dead Redemption ini memberikan setiap pemain GTA Online sebanyak $500,000 wang dalam permainan. Bagaimana anda menuntut tawaran percuma ini? Anda hanya perlu bermain sekali sahaja pada bulan Mei. Itu sahaja. Sudah cukup wang percuma untuk anda beli kostum alien hijau baru.

Free GTA$500,000

Play GTA Online throughout the month of May for a one-time gift of GTA$500,000.
The GTA$ will be automatically sent to your Maze Bank account within seven days.https://t.co/a9nEg3xmyQ pic.twitter.com/T4kAKOlYyV
— Rockstar Games (@RockstarGames) May 1, 2020

Menurut Rockstar Games, setelah pemain login dan bermain GTA Online untuk pertama kali pada bulan Mei, mereka secara automatik akan dihantar $500,000, yang akan disimpan melalui akaun Maze Bank milik pemain dalam tempoh tujuh hari.
Selain itu, GTA Online menawarkan:

diskaun 40% untuk B-11 Strikeforce,
diskaun 35% untuk Pegassi Oppressor,
diskaun 60% untuk Declasse Hotring Saber.

Tunggu, masih ada lagi! Untuk mengiringi trend baru permainan yang tertumpu kepada geng alien, terdapat tawaran untuk pelbagai senjata laser, seperti diskaun 40% untuk Up-N-Atomizer, Unholy Hellbringer, dan Widowmaker. Bukan itu sahaja, permainan juga menawarkan diskaun 40% di kelab malam, ganjaran 3X di Business Battles, dan ganjaran 2X pada semua misi Special Cargo Sell hingga 6 Mei.
GTA Online boleh didapati untuk GTA Online, Xbox One, dan PC dan percuma untuk sesiapa sahaja yang memiliki Grand Theft Auto V. Untuk liputan lebih lanjut mengenai Grand Theft Auto, pastikan anda meluangkan masa dan periksa semua artikel kami di sini.
Jangan lupa untuk ikuti kami di TikTok!
  @gamersantaimy
Tags: grand theft autogtaGTA Onlinerockstar games


Need for Speed terbaru mungkin dikeluarkan untuk konsol next-gen sahaja

Terdapat khabar angin yang mengatakan bahawa Need For Speed terbaru akan dikeluarkan untuk PS5 dan Xbox Series X|S pada hujung tahun ini. Menurut VGC, game ini mungkin tidak akan dikeluarkan di PC.

Pada awalnya, mereka ingin mengeluarkan game terbaru bagi francais Need for Speed pada tahun 2021 tetapi ditangguhkan kepada 2022 selepas Criterion Games diminta untuk memastikan Battlefield 2042 dikeluarkan pada tahun itu. Syarikat ini telah mengambil alih pembangunan Need for Speed daripada Ghost Games selepas studio itu dibubarkan berikutan kegagalan yang berlaku pada Need for Speed: Heat.

Criterion Games sebelum ini mengusahakan siri Need for Speed untuk Hot Pursuit pada 2010 dan Most Wanted pada 2012, dengan memberikan bantuan dalam membangunkan Need for Speed: Rivals pada 2013. EA sebelum ini telah mengumumkan bahawa game Need for Speed seterusnya akan dikeluarkan untuk konsol yang terdahulu dengan ciri crossplay, tetapi perkara ini masih tidak dapat dijelaskan.

Walau bagaimanapun, Dead Space Remake yang akan datang juga dijadualkan untuk PS5, Xbox Series X|S, dan PC. Ini membuktikan bahawa yang EA bersedia untuk mengeluarkan lebih banyak game untuk next-gen konsol pada masa akan datang.
Selain itu, terdapat berita yang mengatakan bahawa Skate 4 telah memasuki ujian main dalaman dan mungkin akan diumumkan tidak lama lagi. Berita ini berlaku selepas bertahun-tahun tiada kemas kini untuk mengesahkan bahawa Skate 4 masih dalam pembangunan. Bukan setakat itu sahaja, EA juga telah membatalkan pameran tahunannya iaitu EA Play Live pada tahun ini.

Apa pendapat korang tentang info terbaru untuk Need for Speed yang akan datang? Kongsi pendapat korang di ruangan komen. Untuk lebih banyak berita tentang Need for Speed, sila klik pautan ini.
Sumber: VGC
Jangan lupa untuk ikuti kami di TikTok!
  @gamersantaimy
Tags: Need for Speed


Pra-daftar OMG! Gods of Three Kingdoms di mobile anda sekarang! Pelbagai hadiah menarik menanti!

Penerbit permainan video, VNG akhirnya telah mengumumkan tarikh pelancaran untuk game mobile terbaru mereka, iaitu OMG!三国霸 untuk Malaysia dan Singapura. Game ini di inspirasikan oleh genre strategy-RPG Three Kingdoms dan akan dilancarkan pada 2 Jun 2021 nanti selepas kejayaan pelancarannya di Thailand dan Vietnam.

Sementara itu, pra-pendaftaran untuk OMG!三国霸 masih lagi dibuka, dengan lebih banyak hadiah untuk dimenangi oleh para pendaftar bertuah. Antara hadiah yang tersedia adalah EXP book untuk meningkatkan level hero anda, coin Silver serta Gold dan pelbagai lagi! Jadi tunggu apa lagi? Ajak rakan-rakan anda untuk mendaftar game ini bagi memenangi hadiah menarik yang disediakan! Anda boleh membuat pra-pendaftaran dengan di pautan OMG! ini dan muat turun game disini.

Sama ada anda pemain yang menikmati pertarungan RPG yang mendalam serta menarik, ataupun pemain yang suka mengumpul banyak watak hebat dan unik, OMG!三国霸王 mempunyai segala yang anda mahukan dengan ‘5 Pillars’ gameplay, seperti:
Atur strategi sebelum bertarung

OMG!三国霸王 membawa pemain ke dunia Guan Yu, Lubu, Zhao Yun dan lain-lain hero mistik dari Three Kingdoms. Game ini menawarkan pengalaman gameplay strategi yang memuaskan, mencabar pemain dengan gabungan unik kombat RPG dan mekanik auto-battle. Pemain perlu membentuk pasukan pahlawan yang hebat dengan 4 kebolehan dan play style unik. Hero-hero ini akan disusun dalam formasi 3×3 mengikut kepakaran mereka dan siap sedia untuk melihat mereka bertarung menggunakan Auto-battle Feature.
Pelbagai hero hebat untuk dimiliki

Dengan pelbagai hero hebat untuk dipilih, anda pasti akan memiliki banyak ruang untuk menyusun strategi dan mendapatkan ganjaran yang banyak. Sebaik saja pemain mencapai level 6 dalam OMG!三国霸王, anda akan akan diberi 50 cabutan percuma karakter gacha bagi memenuhkan barisan hero untuk dibawa ke medan pertarungan. Anda juga boleh memindahkan item dari hero dengan bebas, jadi jangan takut untuk mencuba membuat perubahan baru dalam strategi.
Menjelajahi dunia fantasi Three Kingdoms

Dengan pelbagai peta campaign untuk dicuba, OMG!三国霸王membawa pemain ke era Three Kingdoms seperti sebelum ini. Selain dari misi campaign yang biasa, pemain juga dapat menyelesaikan sidequests, mencari sumber, mengumpul harta karun yang berharga, dan merungkai peta tersembunyi dalam campaign.
Nikmati permainan tanpa henti

Berbanding kebanyakkan game strategi yang berada di pasaran sekarang, OMG! 三国 霸王 tidak mempunyai mekanik masa yang memaksa pemain untuk menunggu sebelum melakukan sesuatu tindakan tertentu. Struktur bangunan boleh dibina dan dinaik taraf dengan serta-merta tanpa perlu menunggu masa berjam-jam atau berhari-hari.
Ganjaran menarik menanti pemain setia
OMG! 三国 霸王 berterima kasih atas masa yang dihabiskan pemain dalam permainan, dan dengan demikian bertujuan untuk memberikan kembali dengan menawarkan banyak hadiah kerana hanya bermain permainan! Sebagai contoh, pemain dapat memperoleh Golden Ingots (untuk memanggil) melalui Main Quest, atau bahkan dengan menyelesaikan tugas harian.
Bagi menghargai jasa pemain, OMG! 三国 霸王akan menawarkan banyak ganjaran menarik untuk mereka yang bermain game ini. Anda boleh memperolehi Golden Ingots yang digunakan untuk membuat summoning melalui Main Quest atau dengan menyiapkan tugasan harian.
Antara hadiah bernilai yang menarik ditawarkan untuk mereka yang membuat pra-pendaftaran game OMG! 三国 霸王:

ASUS ROG G14 Zephyrus GA401II
IPhone 12 promax (256GB)
Galaxy S21 Ultra 5G (256GB
Nintendo Switch (2021)
Silver Coins
Exp Books (Small / Medium / Large)
Summoners Command Post
Golden Ingots

1 of  4

-
+

Anda masih boleh melakukan pra-pendaftaran untuk berpeluang menerima hadiah-hadiah menarik ini bermula hari ini sehingga 1 Jun 2021. Jadi daftar OMG! 三国 霸王sekarang untuk memenangi hadiah hebat, atau membuat boost pada hari pelancaran!
Untuk maklumat lanjut mengenai game, kemaskini, aktiviti terkini dan acara di OMG!三国霸王, anda boleh layari laman web rasmi, Facebook Fanpage, Facebook Group, Youtube, dan Whatsapp.
Mengenai VNG
Sebagai salah satu dari empat kunci unit perniagaan VNG Corporation, VNG merupakan “start-up pertama Vietnam’, menurut The ASEAn Post. Berbekalkan 16 tahun pengalaman dalam penerbitan permainan video di pasaran Vietnam serta beberapa negara luar, termasuk Asia Tenggara, Amerika Utara dan Amerika Latin. VNGGames kini mengambil langkah serius untuk menakluki arena global, bermula dengan pasaran Asia Tenggara.
VNG telah menerbitkan banyak permainan video online, yang keseluruhannya dari platform mobile dan berjuta-juta pemain dari seluruh dunia telah mencubanya. Game tersebut termasuklah swordplay RPG Vo Lam Truyen Ky atau Sword Heroes Fate Series yang tersedia di platform PC dan mobile, PUBG Mobile VN, MOBA game League of Legends: Wild Rift (Vietnam), game kad pertempuran King of Fighter All Star (KOF AllStar VNG yang diterbitkan di Vietnam, Thailand, Indonesia dan Filipina serta banyak lagi.
Produk dan servis VNG beroperasi dengan ekosistem yang meliputi empat kunci produk berkumpulan serta memfokuskan kepada pengalaman online yang mewah dan ringkas dalam hidup anda. Kunci tersebut adalah game online, platform, kewangan dan pembayaran serta service cloud.
Jangan lupa untuk ikuti kami di TikTok!
  @gamersantaimy
Tags: AndroidiOSMobileOMG!Three KingdomsVNG